
GOD. I. 


U ZAGREBU, 13. VELJAČE 1923. 


BROJ 7. 


DRAGUTIN M, DOMJANIĆ: PJESME 


JUTRO 

P O goricah jutro se budi, 

Čez obloček k meni v klet gledi. 

Hoće reći: »čovek, ti pospani, 

Mam se stani, tak je lepo vani!« 

Grozdje gusto z listja se sveti, 

Dole v dolu škrlec vre leti. 

Potok teče v drago meni selo, 

Bu ti rekel, da je grozdje zrelo. 

Potok bistri tebe hoće zvat, 

Da v gorice moje dojdeš brat. 

Nigdo pri nas nema grozdje slajše, 

Ali za te ja ga čuvam rajše. 

Samo za te jagoda zreli, 

Samo tebe srce mi želi. 

FENIĆ 

(H Heine) 

QA zapada eto doletjela ptica, 

^ Put istoka kreće, 

Put istočne vrtne domaje, 

Gdje mirisne cvatu mirodije 
I paome šume i zdenci rashlađuju, 
i leteći pjeva ta čudesna ptica: 

) Ona ljubi ga, ljubi! 

I nosi mu sliku u malom srcu, 

I nosi je slatko i potajno skritu, 

A sama i ne zna toga. 

Ali u snu on stoji pred njom, 

Ona moli ga, plače i ljubi mu ruke 
I zove mu ime 

1 zovući prene se preplašena 
I tare u čudu liepe oči, 

Ona ljubi ga, ljubi!« 


SNEG 

S NEG po polju poprhava, 
Beli, drobni sneg. 

Sneg polako zasipava 
Dalki dol i breg. 

Stiha on oblači brezu, 

Da joj zima ni, 

Mehko on pokriva stežu, 
Naj i ona spi. 

Pada sneg, tak gusto pada, 
Vre se kmiči noć. 

Kak bu, duša draga, sada 
K tebi dojti moć? 

Kaj će meni v polja ravna 
Put i steže vse, 

Kaj je duša moja zdavna 
Zabila me vre. 


Na jarbol naslonjen na visokom pokrovu 
Stao i slušo sam pjevanje ptice. 

Ko crno-zeleni hati, srebrogrivi. 

Skakahu valovi bijeli i rudasti, 

Ko labuđa jata su plovili uz nas 
Sa blistavim jedrima Helgolandezi, 

Ti drski nomadi sjevernog mora ! 

Nada mnom u vječnoj modrini 
Oblačje bijelo lepršalo 
] vječno se kočilo sunce, 

Ta nebeska ruža što plamenom cvjeta, 

I veselo u moru sebe ogledala. 

I nebo i more i moje srce 
Sve odjekivaše: 

»Ona ljubi ga, ljubi!« 

Preveo Dragutin M. Domjanić . 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


4 . 

OSPOĐI je Niti titrao na usnama 
njezin pikantni smiješak; skrivala je 
lice iza lepeze, kao da se tobože 
stidi. Aca joj je nešto čitao svojim 
sonornim ugodnim glasom... Po lijepom uvezu knji¬ 
ge mogao si odmah naslutiti, da je to jedan od nje¬ 
govih miljenika, onih ležernih pjesnika iz osam¬ 
naestoga vijeka, kao abbe Chaulbieu, Gentil-Ber- 
nard, Parny ili Voltaire. Nikad ne bi pošao na put, 
a da nije turio u kovčeg koju od njihovih svezaka: 
»Guerre des dieux«, u »Pomes erotiques«, »Pucelle 
d’Orleans« ... I on je, poput svog prijatelja Ceza¬ 
ra, volio lijepa izdanja i skupocjene uveze, ali on 
je volio još i više toga. »Tri stvari najvolijem na 
tem svijetu — govorio je —: lijepe knjige, staro 
vino i — mlade žene ! . . .« 

A Nina je mirisala od mladosti i zdravlja i to 
je udaralo u glavu jače od starog vina. Dok se 
gospar Bare vozio u grad, pozvan prešno po tele¬ 
fonu, Aca se s Ninom zavukao pod smokvino gra¬ 
nje i približivši svoje lice njezinomu, udisao miris 
tubereuse-e, najdražeg Nininog parfema, i čitao joj 
francuske stihove . . . 

Tu l’a connu, ma chere Eleonore, 

Ce doux plaisir, ce pe chć si eharmant 
Que tu eraignois, meme en le desirant; 

En le goutant, tu le eraignois eneore, 

Eh bien, dis-moi; qu’a-t-il done d'efirayanP 

. . . Naslonjeni na balustradi terase gledali su 
Cezar i Aranka, kako se gosti kupaju, poprskavaju 
vodom, kako veslaju ili se ispruženi po obali griju 
na zadnjim tracima sunca, koje se spuštalo prema 
zapadu. 

Zadnji put su to gledali zajedno. Sutra ujutro 
odlazila je Aranka. Danas je opet došao brzojav 
od ikuće, neka se smjesta vrati sa sestrom. Prosac 
je očito gorio od želje, da ugleda zaručnicu ... A 
njihova se kratka sanja primicala svome koncu. 
Kratka, slatka sanja ! ... 

Pritisnuti jedno uz drugo gledali su sav taj svi¬ 
jet, ali nijesu ništa vidjeli. Njihove su se ruke iska¬ 
le, pogledi su im se neprestano sretali ,a usnama 
bi im katkad preletio tihi, blaženi osmjeh. I budni 
oni su sanjali.. . 

1 Upoznala si, draga moja Eleonora, taj slatki užitak, 
laj dragi grijeh, koga si se bojala, sve dok si ga i željela; 
i dok si ga kušala, još si ga se bojala. No, pa reci mi, što 
je na njem strašno? 


Kao neki mrmor, što se razabire kroz san, čuli 
su Acin glas, kako čita: 

»Pustimo te tužne cenzore, da nazivaju odvrat¬ 
nim zločinom tu protutežu naših boli, taj čisti uži¬ 
tak, čiju je klicu dobrohotno božanstvo stavilo u 
naša srca. Ne vjeruj njihovoj varci; njihova barbar¬ 
ska i ljubomorna revnost uvreda je samoj prirodi; 
— ne, zločin nije tako sladak!« 

Cezar i Aranka stisnuše si instinktivno ruke, 
kao u znak razumijevanja . . . Ovaj put je pjesnik 
izrazio njihove misli! Njihova ljubav zar da je 
zločin ? — Non, le crime n’e s t pas si 
d ou x! ... 

— Bravo, bravo!, zaori zvonki glas iza Acinih 
leđa i začu se živahan pljesak. Aca i Nina, Cezar 
i Aranka okrenuše se i ugledaše Margit, koja se 
potiho došaljala do smokve, a da je nitko nije ni 
opazio. Bila je u plivaćem kostimu, sva mokra, i 
mašući rukama prskala je preostale kapljice vode 
po glavi Aci i Nini. 

— Do vraga, mala, zagrmi Aca, što vi tu ra¬ 
dite ? Idite radije k Vanji i Ekici, tamo je Vaše 
mjesto, a ne da uhađate starije . .. 

— Cic, cic ! pravila je Margit gestu prstima : 
ukebala sam vas. Čula sam vašu lekciju iz književ¬ 
nosti, što ste je držali gospođi Nini. S h o k i n g ! 

Gospođa Nina makne nekoliko puta lepezom, 
kao da je htjela sakriti malu zabunu. A onda po¬ 
gladi kažiprstom podbradak Margitin, pa joj re¬ 
če dobrohotnim i poučnim glasom : 

— Vi ste mala guščica, Margit, razumijete li ? 
Šta vi znate, šta su to stihovi i šta je to poezija ? 

Margit se podboči samosvijesno rukama : 

Ja da ne znam, što su stihovi ? Ja koja imam 
cijeli spomenar pun stihova svojih prijateljica ? Ja, 
koja sam zimus na našem dječjem balu uz burni 
aplaus deklamirala »Cserebogar, sarga 
eserebogar?«... 

— Molim, molim, samo ne tako vatreno, mirio 
ju je Aca. Ja vam i onako ne razumijem madžar¬ 
ski . . . Čast vašem spomenaru, ali ovo, znate . . . 
ovo nisu bili stihovi za djecu, toga vi ne razumi¬ 
jete . . . 

Margit lupi energično nožicom o tle : 

— Molim, prestanite već jedanput s tim postu¬ 
panjem s visoka — ja više nisam i ne ću da budem 
dijete ... A šta se vi rugate mome spomenaru ? 
Znate li vi, da je i gospodin Cezar napisao jedan 
sonet u njega ? On je bar književnik . . . 

Cezar je načinio gestu, kao da želi spriječiti 
Margit, da dalje brblja. Ali bio je suviše daleko, a 
i Aranka ga je zadržala. Bila je radoznala ; nije ni 
znala, da je Cezar nešto napisao u Margitin al¬ 
bum. 

Margit je međutim odskakutala u svoju kabinu 
i vraćala se mašući po zraku svojim spomenarom. 
Došavši do Ace i Nine, otvori spomenar i počne 
patetičkim glasom čitati : 

ADDIO. 

Fugge ii tempo. Le quatro settimane 
passaron gia — non riverranno mai. 

Oh! quanti bei giorni qui passai, 
e quanto dolce riccordo qui rimane. 

0 mare croato, caro mio mare, 
tu resti, ne ii mio dolor ti muove ; 
tranquillo resti, ne domandi : dove 
vai ,amico ? perche mi vuoi lasciare ? 

II cuore stretto, le lagrime negli occhi, 
parto adesso nel futuro incerto ; 
le bore tue ed i tuoi scirocchi, 

li vero mai ? — Non ne sono certo. 

Addio, addio ! — tanto bello sei ! . . . 

Non vi scordate di me, amici miei ! 2 

Margit je čitala svečanim glasom, skandirajući, 
nešto zašiljenih usana kod izgovora, a davala si 
je takt odižući se na vrške prstiju i spuštajući se 
opet na pete. Bila je dražesna, naivna i malko ko¬ 
mična. 

Svršivši pogleda pobjedonosno Acu i Ninu : no, 
šta velite ? Nije ni opazila Aranke i Cezara, koji 
su bili dalje naslonjeni na balustradi i skriveni 
granjem. 

— Gle, gle, promrmlja Aca, dakle toliko slatkih 
uspomena ostaje mu ovdje. Tko bi to mislio? 

— Vanja, derište jedno, začu se vrisak Margi¬ 
tin i u isto vrijeme veseli djetinji smijeh mališa, 
koji se potkrao do Margite i pogladio joj gole listo¬ 
ve koprivama. . . 

— Čekaj, čekaj, dat ću ja tebi, potrči Margit 
za djetetom, koje je uz vrisak bježalo po parku 
prema klupi, gdje je sjedila njegova guvernanta, 
Fraulein Mitzi. . . 

2 Zbogom. — Leti vrijeme. Četiri su tjedna prošla, 
nikad natrag ne će doći. 0, koliko lijepih li sam dana tu 
proveo, i koliko slatkih uspomena ostaje mi ovdje. — 0 
hrvatsko more, drago moje more, ti ostaješ i moja ne dira 
te bol; mirno ostaješ i ne pitaš: kamo ideš, prijatelju? Zašto 
hoćeš da me ostaviš? — Bolna srca, sa suzama u očima, 
odlazim sada u neizvjesnu budućnost; hoću li bure tvoje 
i tvoju jugo vidjeti ikad opet? Nisam siguran za to. Zbogom, 
zbogom, tako si mi lijepo . . . Nemojte me zaboraviti, prija¬ 
telji moji! 


— Vanja, nemoj tako bježati, prehladit ćeš se, 
začu se glas gospođe Mire iz kabine, u kojoj se 
oblačila. 

Aranka se strese : 

— Ona ! . .. Kako ima neugodan, krještavi glas, 
zar ne, edesem? 

Cezaru nehotice zatitraju na tren oči, kao da 
je njima preletio smiješak. Zar još uvijek može da 
sumnja ? 0 ljubavi, ljubavi ! 

— Neugodan ? slegne napokon lako ramenima. 
Zašto ? malo oštar, rezak, ako baš hoćeš. Onomu, 
tko je voli, možda je vrlo ugodan.. . 

Aranka se malo namršti : 

— A Tebi ? 

— Pa . .. pravo rečeno, ravnodušna mi je. Ali 
ugodno je razgovarati s gospodjom Mirom. Čovjek 
i ne misli na t i m b r e njezina glasa . . . Ona je 
vrlo naobražena žena i puna shvaćanja . . . 

— Phi ! naškubila je usne Aranka. Ona je da¬ 
ma od svijeta : Kreće se s lakoćom u društvu, 
jer je na to navikla, znade besprikorno jesti, 
ugodno pripovijedati — ako se uopće udostoji da 
govori... ali to je ujedno sve. 

— Sve ? začudi se Cezar. A šta joj još fali, po 
tvome ? 

— Šta! govorila je Aranka malo razdražena, a 
malo prezirnim glasom. Pa eto, ako je tako nao¬ 
bražena, zašto ne razumije ništa od glazbe, zašto 
ne pleše ? ... A tko zna, koliko je njezino pozna¬ 
vanje literature i umjetnosti ? Koliko dama znade 
ugodno kozirati, ali njihovo se znanje ne diže iz¬ 
nad »Femine« ili »Elegante Welt« .. . sve je to 
lažni sjaj, plitko, bez osjećanja, sve sama konven- 
cicnalnost.. . 

Cezaru se pričinilo, da Aranka govori s previše 
žara, a da bi bilo uputno upuštati se u opoziciju. 
A napokon i čemu ? Što mu stalo do gospođe Mi¬ 
re i do cijeloga svijeta ? Zašto da zadnji dan ža¬ 
losti dragi taj stvor, koji mu je toliko sunca i sre¬ 
će unio u život. Zato popusti : 

— Napokon imaš pravo. Kod žena od svijeta 
uvijek je teško znati, na čem si. Katkada te opča¬ 
raju svojom duhovitošću, čak i svojim znanjem, no 
iza kraćeg ili duljeg vremena opažaš, da je ono, što 
te prvi put osvojilo, bilo sve. Doskora se počinju 
iste misli i iste duhovite opaske povraćati ; čovjek 
primjećuje, da je ondje, gdje je naslućivao bogzna 
koju dubljinu osjećaja i shvaćanja, zapravo pustoš. 
Iza etiketa ne skriva se ništa, duše su bez sadržaja. 
Posuda ima sjajnu pocaklinu, ali je prazna . . . 

Aranki se razvedri lice : 

— Dakle vidiš ! . .. 

— Pitanje je još uvijek, dabome, pripada Ii go¬ 
spođa Mira među ove plitke stvorove . . . Uosta- 

lom — prekine se Cezar naglo — sunce je zašlo, 
na terasu dolaze ljudi. . . Kako bi bilo, da pogleda¬ 
mo, jesu li vaše stvari u redu i je li sve spremlje¬ 
no za put. Znaš, ako je Margit po kovčezima pre- 
vrtala, bit će opet sve razbacano . . . 

I povuče je prema parku, gdje doskora iščeznuše 
među drvećem. 

A ispod smokve su Aca i Nina, zastrti poluta¬ 
mom i smokvinim granama, nešto potiho šaputali 
možda priču o smokvi u zemaljskom raju .. , 
Dok je Aranka otvarala i zatvarala kovčege i 
ormare, a Margit skakutala po sobi i pjevuckala, 
Cezar se naslonio na rub kreveta i gledao tužno 


preda se . . . Eto, najljepši momenti njegova života 
prošli su prije, nego ih je uzmogao i osjetiti u svoj 
njihovoj punini i krasoti. Još danas gleda taj dra¬ 
gi stvor, još danas opija se mirisom njene mladosti 
i životnog veselja, a sutra ? — sutra će opet biti 
sam sa svojim bolnim uspomenama i sumornim mi¬ 
slima. Samoća će mu biti još teža nakon ove in¬ 
timnosti. 

Aranka je bila sasma drugi stvor nego prije tri 
dana. Njezin je pogled postao svjesniji, dublji, kret¬ 
nje mirnije, gotovo otmenije, čak se činilo, kao da 
su joj i linije tijela postale oblije i nekud punije do¬ 
stojanstva. Mlade djevojčice nije bilo više — to je 

bila žena, svijesna svoga ženstva i ponosna na bo¬ 
gatstvo svoga tijela . . . Pogled joj se caklio od sre¬ 
će, da je ljubljena — instinktivno uživajući više u 
ljubavi ranoj, nego u misli na onoga, koji ju je lju¬ 
bio .. . 

Margit je nešto prebirala po ormaru i najed¬ 
nom je zapjevala bistrim, toplim, punim i malo 
drhtavim svojim sopranom : 

Wieder mocht’ ich dir begegnen, 
wieder schauen Deinen Blick, 
aber was auch mein Geschick, 

Deine liebe Seele will ich segnen. 3 

Zaklopila je na tren oči, kao da želi prosjećati 
smisao pjesmice, koju je otpjevala kao prava mala 
umjetnica . . . Cezar i Aranka zaljubljeno su se 

s Opet bih te sresti htio, zagledat’ u tvoje oči, ali što 
mi god sudba donijela, blagosiljat ću draga tvoju dušu. 


gledali, ali ona je nastavljala se spremanjem, a on 
je i nadalje ostao naslonjen o krevet tužno spušte¬ 
ne glave ... 

Margit otvori oči kao da se prenula iza sna, po¬ 
trese kuštravom glavicom pa pogleda ovo dvoje. 
I prasnu u glasan smijeh. 

Ha, ha, ha, ha, Cezare, kako ste smiješni — 
držite se kao prokisli pijetao . . . Zar vam je ta¬ 
ko žao za vašom Kleopatrom ?, isprsila se ispred 
Cezarom Margit... No, testverem, okrenu se 
prema Aranki, daj, molim te, malo razvedri našeg 
prijatelja. Daj, daj, zagrli ga malo i poljubi... no, 
sous gene... kao da me nema . . . daj, daj, se¬ 
strice slatka . . ., vukla je Margit Aranku prema 
Cezaru. Aranka se veselo nasmijala, uhvatila nje¬ 
gove obraze među svoje dlanove i pritisnula mu 
čvrsti poljubac na usta . . . 

— Gle, gle, kako se moja sestrica razumije u 
posao, grozila se prstićem Margit. Tko bi to mi- 

slio ? . . . Uostalom, u zadnje doba nešto nije u re¬ 
du kod nje ovdje (— i ona pokaza prstom na 
srce —), morala bih vam je tužiti, Cezare . . . 

— Tužite ! Zašto ? 

E . . . mora da je zaljubljena — samo je teško 
znati u koga ; vuče li je srce prema zaručniku, 
koji je čeka, ili ga je ostavila ovdje. — U svakom 
slučaju, moram konstatirati, da ju je opet spopala 
manija, kao ono pred dvije godine, tad su joj počeli 
prvi put govoriti o udaji za barona Ferija . . . Ona 
vam je ustajala po noći, hodala po sobi, izlazila u 
vrt, i što ja znam . . . Napokon je odbila Ferija — 
a bio je zlatan dečko . . . Sad je opet tako . . . Pomi¬ 
slite, probudim se ja noćas okolo tri sata . . . Sanja¬ 


la sam strašan san . . . plivala sam daleko u more, 
a preda mnom se najedamput stvorio morski 
pas . . . ukočila sam se od užasa, htjela sam da za- 
plivam natrag prema obali, ali nisam mogla . . . Po¬ 
čela sam zvati u pomoć, mahati rukama i nogama, 
samo da se maknem s mjesta ... i u tom sam se 
probudila . . . Bio je samo san, hvala Bogu . . . okre¬ 
nem se prema Arankinu krevetu, da joj pripovi¬ 
jedam taj strašni san ... I pomislite — Aranke 
nema ! . . . Najprije sam se ustrašila, ali onda sam 
se sjetila, da je ona uvijek malo svoje vrsti ... si¬ 
gurno opet hoda okolo poput duha . . . Skoknuia 
sam malo do prozora i odgurnula zastor . . . Vani je 
bila mjesečina ... I — šta mislite ? — među drve- 

ćem u parku vidjela sam kako luta svijetla ženska 
prikaza . . . Da sam je u kojoj drugoj prilici vidjela, 
vrisnula bih od straha. Ali sad sam znala, da je to 
moja zaljubljena sestrica . . . Nato sam natrag legla 
u krevet i opet zaspala . . . 

Cezar je bio vidljivo smućen, dok je Margit pri¬ 
povijedala. Znao je doduše, da silno voli sestru, i 
da je ne bi ni za što na svijetu odala. Ali napokon, 
ona nije shvaćala zamašaja njihove ljubavi, pa bi 
lako u svojoj naivnosti štogod izbrbljala ! . . . 

Aranka je par put jedva vidljivo zadrhtala. Tek 
pod konac Margitina pripovijedanja odlanulo im 
je obojici. .. Ali tko je bila ona ženska prikaza ? ... 

Aranka se tobože našali : 

-r- Ah, šta ti tu zvrndaš; sve si to sigurno samo 
sanjala ... Ja se ništa ne sjećam . . . 

— 0 ne, ne, nemoj lagati ! Tako si i pred dvije 
godine tvrdila . . . Znam ja, zaljubljena si ! . . . 

Cezar je dobro znao, da je Aranka zaljubliena, 
ali isto tako, da se ona nije šetala noću po parku. 


No čuvao se, da oda svoje misli, pa prihvati šalu: 

— Aranka m, Aranka m, zar toliko uzdi- 
šete za njim ? No, pa sutra u ovo doba već ćete 
mu moći pasti oko vrata — strpite se malo ! . . . 

Šala mu nije išla od srca ; osjećao je, da govori 
gluposti. Ali pomisao, da će za sama dvadeset i če¬ 
tiri sata drugi ljubiti ta sočna usta i te meke ob¬ 
raze, mučila ga i razdraživala. To više što je osje¬ 
ćao, da Aranka ne trpi toliko zbog rastanka, ko¬ 
liko on. Ta napokon, nju i tamo čeka ljubav ! . . . 
A njega ? ... 

U taj čas se začu gong, kako zove društvo na 
večeru. Margit smjesta zaboravi na sadržaj njihova 
razgovora, i pljesne veselo rukama : 

— Danas imamo Sacher-tortu za desert ; ja 
sam zavirila u kuhinju poslije kupanja. . . Baš se 
veselim . . . Ajdemo brzo, ajdemo !-— 

Kad se Aranka okolo četiri sata izjutra spušta¬ 
la iz drugoga kata u svoje prizemlje, bila je sva uz¬ 
buđena i užarena od ljubavi, suza i cjelova, od 

slatkih riječi i obećanja, od sreće i od boli. .. Kad 
je prolazila prvim spratom, učini joj se, da su na 
Nininoj sobi vrata škrinula. Brzo pojuri dolje i tiho 
se uvuče u svoju sobu. Prisluškivala je kod vratiju 
i zamijetila tiho korake. Doskora je čula, kako se 
ulazna vrata otvaraju. Priskoči k prozoru i vidje 
silhuetu Acinu, gdje se nuza zid krade prema stazi, 
koja vodi na ulicu. Već je pokrčio prema izlazu, 
kadno najednom stane i zagleda se u park. Aran- 
ka se strese — među granjem se jasno razabirala 
ženska prikaza, obučena u bijelo, s tamnom ko¬ 


prenom zabačenom preko vrata. Išla je prema te¬ 
rasi ... 

Aca je čas, dva gledao za njom, a onda je sle¬ 
gnuo ramenima i izišao na cestu. A.ranka ju je još 
neko vrijeme promatrala ; napokon promrmlja po¬ 
tiho : Što je tjera po noći iz kreveta ? . . . Što je 
muči ? .. r Nema sumnje — Ona je ! . . . 

A onda stane pred veliko ogledalo, pogleda se 
zaljubljeno i zadovoljno, zatim se baci umorna na 
krevet, utrne svijetlo i sretna se smiješeći usne. 

(Nastavit će se.) 


SMEĆARICA 


Napisao D, VUJNOVIĆ. 



D mladosti naučila se na blato i 
smeće. Da zamijeni oca, tjerala bi 


kola sa smećem. 

Navršila je osamnaestu godinu. 

Svi su od nje bježali ili odvraćali oči, tek je 
uz nju bio mlad — isto tako kao i ona — smećar. 
On se obično vukao za kolima, na kojima je ona 
tjerala konje. Povlačio se bojažljivo, tromo. Za¬ 
jedno su radili. Živjeli istim životom i zajedno 
bili prezirani. To ih je moglo zbližiti. Život ih je 
uputio jedno na drugo. 

No život nije ni bio tako neugodan. 

Smeće, konji, nezgrapna teška kola, zama- 
zana, nečista ulica, on i ona, svijet za sebe, život, 
kao i drugi životi. Jedan ljepši, drugi malo ruž¬ 
niji, ali svaki ima u sebi i ljepote i teškoća. 
Mnogo puta u ranim jutrima prolazila su kola 
škripeći kraj lijepo rasvijetljene palače, u kojoj 
bi po noći svirala glazba i ulazio te izlazio ele¬ 
gantno obučen svijet, i tada bi smećari vidjeli go¬ 
spodu ispod ruku ženskih, što su zajedno vikali, 
pjevali pjane pjesme, isto onakove kao u društvu 
smećara kod neugledne krčme. Isto onakove 
pjesme ; i ona više ne može zaviđati ljudima u 
elegantnim odijelima, prestala je maštati o tom 
nedohvatnom životu ; njezinoj želji, da upozna 
svijet i život, bilo je u neku ruku udovoljeno. 

Njezin pratilac — usprkos svojih mladih go¬ 
dina — bio je namrgođena lica, šutljiv i kad ga je 
gledala, utuvljivala je sebi u glavu, da i ona mora 
voljeti takove ljude, ozbiljne i namrštene, jer im 
to priliči kod ovakova posla. Pa i njega, toga svog 
mučaljivoga druga, ona je već voljela, a da nije 
to pravo ni znala. 

Dođe dan, u poslu je prolazilo vrijeme, a noć 
je poslije tog običnog dana dočeka u naručju 
smećara. Ipak se dogodilo nešto neobično, novo, 
zanimljivo. 


Stisak je bio iskren, duše se približe, sasvim 
prirodno, bez mnogo riječi, fraza. A noć je vedra, 
svježa, osuta šutljivim zvijezdama, mrtvim ži¬ 
votom, u kojem nema zavisti. 

Osjećaj daleke sreće, koja će doći, koja mora 
doći. 

Dani su opet prolazili u poslu, dosadno, mo¬ 
notono. Samo kad on ne bi bio tako namršten. 
Smećarica nije to mogla već izdržati, nešto se u 
njoj stalo buniti, mislila je, da ga nešto muči, a 
nije htjela, da tako nešto strašno tmurno ostane 
među njima. Tražila je iskreno veselje nad ži¬ 
votom, koje u njeg nije mogla naći, ili možda on 
to nije mogao pokazati. I tako se srce njezino 
punilo svakim danom odvažnom odlukom. Očeki¬ 
vala sve nestrpljivije čas preokreta. To će biti 
prava svečanost za smećaricu. No to se nije 
moglo zbiti odjednom, već malo pomalo. I ona 
je počela da promatra druge smećare, a jednog 
studenog dana, kad je drhtala svakom žilicom na 
tijelu pod prnjavim odijelom, cvokotala zubima, 
otiđe od bolesna oca bez kola, bez pratioca. 

Nebo je tmurno, zimsko, bez početka i kraja. 

Opet je našla istu službu, no sad je njen pra¬ 
tilac bio neki vragoljan, brzog temperamenta, 
s nasilnim očima i pomalo je zadirkivao. 

Život se sam nije promijenio, pratio ga je isti 
gnjusni rad. 

Nekog ranog jutra u zimi štropotala su sme- 
ćarska kola kaldrmisanom ulicom. Njezin je pra¬ 
tilac vozio brzo, naglo tjerao konje, s opasnošću, 
da se izvrne, samo da nju razveseli, jer je i na 
njegovim ustima sjedio smijeh, koji će sve glas¬ 
nije da skoči, natječe se sa štropotom kola, smijeh 
bez prestanka, neka se čuje sve do sivog 
zimskog neba. 

Je li se u tom grčevitom smijehu rugao njoj ili 
životu ? 

Osjećala je neiskrenost, no sjedili su zajedno, 
a smijeh je priljepčiv, i ona nije mogla dulje da 
izdrži, mora se nasmijati, mora, mora. 

I što su više škripala kola, i sve više smijeh 
rastao, a oštar zrak grizao za lice, gole ruke, 
prolazila su kraj njih druga smećarska kola tiho,' 
šutljivo, bez smijeha. 

Ona pogleda u ta kola i vidi mršavu, namr¬ 
štenu i zgurenu pojavu svog nekadanjeg pratioca. 
Kola su dalje jurila istom brzinom. Stid, kajanje 
nastani se odjednom u njezinoj duši i uguši smijeh. 
Njezine grudi stade tištati neodređeno čuvstvo 
ogavnosti prema njoj samoj. Snijeg je počeo da 
pada i prve pahuljice sjednu na njezine trepa¬ 
vice. Činilo joj se, da će se kuće, kraj kojih su 
prolazili, srušiti na nju, a onda joj se zamaglilo, 
pa ih nije ni vidjela. Vizuelno ponavljala se slika 
prvog pratioca u onim istim kolima, u kojima je 
ona nekoć sjedila, a koje su sada polagano išle, 
jer u njima nije bilo nje. Išle su smrznutom ulicom, 
na koju je padao snijeg. 

Gradom je prolazilo sve više ljudi, prolaznika. 
Grad je počeo da radi. 

Smečar je obuhvati oko pasa, no nitko od 


prolaznika nije to opazio, niti je to koga zanimalo. 
A ona tog dodira nije oćutjela. Ostavila ju svaka 
želja za milovanjem. 

A bilo je napokon svejedno. 

Ona mora i ona je uistinu umrla za osjećaj 
samilosti prema drugom, prema životu i sebi. U 
jednom času željela je da smije samo malo zapla¬ 
kati. No ne, nikad više ne će plakati. Čemu ? 

Mala smećarica je umirala za prošlost, a o lije¬ 
poj budućnosti ne će više misliti ni sanjati. 

Osjetila je, da su ona polagana šutljiva kola, 
mimo kojih su prolazili, učinila odlučan preokret 
u njenu životu, i u srce se uvukla ravnodušnost. 

Oboje zamalo snijeg obuče u bjelinu i dalje 
je tražeći počinka padao prema zemlji, na kuće, 
ljude, tako svečano tiho i nježno, kao da ljubi 
prvim cjelovima mladu djevojku. 

Drndanje kola, teško micanje zamrzlih udova. 

Smećarici se nije povratila radost. Rad se 
nastavio ozbiljno, tromo, turobno, kao da je ra¬ 
dosni smiješak ostavio zauvijek njena mlada usta. 
A svega toga nije gotovo nitko ni opažao. Nitko 
nije ni slutio koliko boli krije u sebi zamazana 
smećarica u jadnim poderanim haljinama. 


DOK SE TRAŽILA ISTINA 

Napisao GJURO VILOVIĆ 
(Svršetak) 


II. 

AT A je mahnitao svaki dan sve to 
više, Mama je svaki dan plakala, a 
u dječjoj se sobi strahovalo i trpjele. 
I susjedi i služavka Ružica, svi su 
ustali proti mami i uvijek su nešto ocu dojavlji¬ 
vali. Rajko je rekao, da su to svi njegovi špijuni, 
a mali Miša ih sve bezdano mrzio i mislio, kako 
da im bar nešto učini na žao. Rajko je mislio, da 
su sve te žene proti majci samo zato, što je ona 
od njih ljepša i bogatija. Ta je Ružica jedno grd¬ 
no i pokvareno čeljade. 

— Miša, jesi li upalio Ružicu? 

— Nisam. Otjerala me iz kuhinje. Rekla je, da 
joj ne dosađujem, da će kazati tati . . . 

— Nisi ni vodu prolio? 

Miša je gledao i mislio: 

— A da prolijem po hodniku? 

— To je pokvarena cura. 

— Znaš, znaš, da sam vidio . . . Ona je bila 
kod pekarice, uvjeravao je ozbiljno Miša. Rajko 
je doznao, da je tata tužio mamu sudu. — Hoće 
da je otjera . . . Rekao je Miši. 


Da otjera? Onda bi nam Ružica bila mama? 

Rajko nije odgovorio. Oba su bezdano mrzili 
služavku Ružicu. Tata je sve manje dolazio kući, 
a k mami je došao odvjetnik i drugi odvjetnik, i 
vrlo često krojač Francek. 

Mama se zaista preselila u dječju sobu i tamo 
je noću više plakala nego spavala. Ona se jako bo¬ 
jala suda. Već su stigli i pozivi. Dolazio je i opet 
njezin odvjetnik. I Rajko je dobio poziv, i on mo¬ 
ra k sudu. On nije baš puno razumio od te cijele 
stvari, ali mu je mama konačno ipak nekako rek¬ 
la, što zapravo misli tata o njoj i o krojačkom 
pomoćniku Franceku. Ako je osude, onda će je 
tata naprosto otjerati baš onako, kako je otjerao 
prvoga ili petnaestoga u mjesecu služavku. 

Do toga ne smije doći, do toga nikako ne 
smije doći! kričala je mama i hvatala se za glavu 
— Nikako . . . nikako! 

Bio je sud. I Miša je htio da ide. On je prosto 
dobježao za mamom i nije se od nje nikako dao 
Na sudu se čitala tužba. Tata optužuje mamu, da 
je izvršila preljub s krojačkim pomoćnikom Fran- 
cekom, i traži, da bude suđena. Provodi se ras- 

prava. Najprije je govorila mama. Ona je rekla, 
da je tata ljubomoran i zao, a zli susjedi potpaljuju 
njegovu zloću. Tata je šetao po sobi i samo bi 
katkada nešto zlobno i ujedljivo dobacio. Onda su 
se redali susjedi i susjede i pekarica i druge. Te 
su svašta rekle. One da su vidjele, kako je Fran- 
cek često dolazio i uvijek, kad tate nije bilo kod 
kuće. Ostajao je dugo kod nje. Susjed je mesar 
jednog ranog jutra vidio, kako je Francek izišao 
iz kuće. U nju nije mogao prije da uđe, nego je 
morao u kući prenoćiti. Raji je bilo strašno, kad 
su susjedi svašta govorili i svi proti mami. Nje¬ 
gove su se pesnice grčile, i on se sav tresao. Oni su 
vidjeli, kako mu je dobacivala rukom cjelove. Raj- 
ko je ustajao i sjedao. Uza nj je sjedio Miša. Mali 
je široko rastvorio oči i nije ništa govorio. On nije 
ništa razumio. Grabio je Rajkovu ruku i čvrsto 
je držao. Stiskao ga, da sjedi uza nj. 

Došla je služavka Fanika, Ona je dugo bila kod 
njih, ali je jednoga dana otkazala i otišla. Bila je 
dobra, i djeca su za njom žalila. Fanika je digla 
tri prsta i prisegla. Rajko je znao, da je Fanika do¬ 
bra i da ona nikad ne laže. On je čekao, da ona 
obrani mamu. 

Služila sam četiri godine kod ovih ljudi. — Re¬ 
kla je Fanika. — Bilo mi je dobro i s djecom mi je 
prolazilo vrijeme. Fanika nije htjela da dalje go¬ 
vori. Ona je zastala i zacrvenila se. Sudac je tra¬ 
žio, da kaže sve, što zna i što je vidjela. 

— Jednog dana gospodina nije bilo kod kuće. 
Bio je u svom vinogradu, vani na selu. Došao je taj 
trancek. Gospođa me poslala, da donesem tri flaše 
malage i sardina. Donijela sam. Bila mi je ta gozba 
čudna. Gospođa je pogostila gosta u svojoj spa¬ 
vaonici. Ključ nije bio u ključanici, i ja sam u je¬ 
dnom času virila na ključanicu ... Fanika je i opet 
zašutjela. Opet je trebalo da ju se nagovara, neka 
govori. — Vidjela sam .. . 

-A . .. Izvi se jedan, strašan, očajan vapaj. 

Svi se zgledaju. S klupe se digao Rajko i ukočio 
se. Blijed kao krpa i izobličen. Miša je radi tog 
povika bio vrlo prestrašen i glasno je zaplakao. 

— Laže . . . Laže. To nije istina. Vikala je mama 
i krojački pomoćnik Francek. 

Mama je lomatala rukama blijeda i očajna. Ona 
se skoro srušila bez svijesti na stolicu. 

— Prekidam raspravu do sutra. Rekao je sudac. 

Ljudi su izišli. Izašao je i tatin i mamin odvjet¬ 
nik. Tatin je odvjetnik uvijek nešto vikao. Miša je 
držao, da je on još gori čovjek od tate. Svi su izišli. 
Mama se osvijestila, a zatim nije ništa govorila. 
Tražila je Mišinu i Rajkovu ruku. Miša je veselo 


pristao uza nju, ali Rajko je okrenuo od nje glavu 
i nije htio da joj dade ruku. On je skoro pobjegao 
ispred nje i nije se više na nju osvrnuo. 

Miša se i danas prvi probudio. Mama noćas nije 
spavala u dječjoj sobi. Preselila se u blagovaonicu 
na divan. Miša nije razumio, zašto se mama pre¬ 
selila u blagovaonicu na divan. 

— Zašto ona nije noćas kod nas spavala? Baš 
je mogla da bude s nama. 

— Šuti! Rekao mu je Raja. 

On je sinoć zaključao vrata. On ih je odmah 
zaključao, čim je ušao u sobu. 

— Ne treba nikoga. Pristupio je i ogrlio Mišu. 
— Ja ću tebe čuvati. Ni mama nije dobra. 

Gutao je dugo plač, a onda se svukao i legao uz 
Mišu. 

— Miša . .. Mama će otići. . . 

— Kuda ? 

— Daleko. U svijet. Ona će otići s krojačem 
Francekom. Ona samo njega voli. 

— Pa što je njoj Francek ? 

— Ja to ne znam. Ona samo njega voli. Ne voli 
ni tebe ni mene. Ni ja ne ću da ostanem s tatom. 

— Ja ću s tobom. 

— Kuda ? 

— S tobom. 

— Ti si mali. Ostani s tatom, a kad budeš ve¬ 
lik . . . velik, onda dođi k meni. Ne! Mi ćemo oba 
otići. Ja ću se brinuti za tebe. Znaš, ja ću nešto 
prodavati. Novine. Ići ću po ulici i uzvikati ću kao 
i drugi: novine. 

— Pa ćemo kupiti kolača, je li? Znaš, ja bi samo 
jeo kolače i pekmeza. 

— Šuti. Jest ćeš, što bude . . . 

— Ići ćemo i u kino i na sklizalište i vozit ćemc 
se na tramvaju . .. 

— Mama nije dobra. Svi su oni zli. 

Rajko je mislio, mislio i od brige skoro zaspao. 
Miša je još dugo bio veseo, što će jesti pekmez i 
kolače i što će se voziti na tramvaju. Gore, dolje. 
Svaki dan na tramvaju. On je čekao, da budan do¬ 
čeka jutro i da odmah ode s Rajkorn nekamo da¬ 
leko .. . daleko ... 

— Odmah sutra? Pitao je Miša još jednom iz 
tame. Nitko mu se nije ozvao. Uz njega je u snu 
disao Rajko. Nije se pomakao ni onda, kad ga je 
gurao u rebra. Mali je htio još samo to da čuje. 
— Je li odmah sutra? 

Rajko nije mogao da se probudi. 

— Raja . . . Rajko . . . Raja ... Ti. . . ej.. . Ti 
pas! 


128 










VIJENAC 


Broj 7. 


God. I. 


» 


OGLEDALO. 


Engleski napisao ORLO 

ZA ručka, pošto je ispila kavu i pošto 
je pročitala večernje novine, gospođa 
Debenham, podigavši oči sa svog 
pletiva, upravi na svog supruga niz 
pitanja. Francis Debenham, koji se raskošno 
uvalio u naslonjač i noge stavio na ogradu kamina, 


WILLIAMS. Preveo VL. D. 

dok mu je svjetiljka udobno svijetlila preko desnog 
ramena, osjeti, da vrijeme za ta pitanja nije zgodno 
odabrano. Osjećao se vrlo prijatno, ali bez volje 
za duševni napon, a pogotovu da stvori kakvu 
odluku. Mogao bi lako odgovoriti na mnogo 
stvari : na kakav kompliment na primjer, na 




R. JEAN-IVANOVIĆ: BRONČANA FIGURA. 


milu riječ ili na upit opće prirode ; ali pitanja 
njegove žene Cicely — njegove družice kroz sedam 
sretnih godina braka, — bila su ponešto nepri¬ 
lična za raspoloženje iza ručka. 

Je li pisao za one kazališne ulaznice ? Je li 
priredio ček za školarinu djece? Hoće li ona pri¬ 
miti poziv Murdochovih za iduću subotu ? A hoće 
li se oni ljeti vratiti u svoj stari stan u Shrinpin- 
ghamu, ili će pokušati s nepoznatom još novom 
kućicom u Devonshireu ? Odgovor na prva dva 


pitanja bijaše »Ne«, na treće »Mislim tako«, a 
na četvrto »Ne znam«. Odgovori Francisa Deben- 
hama bijahu prijazni, ali kratki. 

Cicely Debenham zavrne oštrom kretnjom 
svjetiljku i smiješeći se ustane. Mogla se pouzdati 
u svoga muža. Pismo za kazalište i ček kao da su 
već napisani. Ona stade kraj njega i blago mu 
pogladi kosu. 

»Sasvim dobrovitka silhueta leđa njegove žene, 
Dolly Murdoch i svršiti još neka pisma za ve- 

černju poštu. Ali dok to učinim, ti bi mogao raz¬ 
mišljati o našim ljetnim planovima ; htjela bih još 
večeras pisati na jedno ili na drugo mjesto.« 

Rekavši to pođe do svog pisaćeg stola straga 
u sobi, naprotiv kamina. Francis je Debenham sa 
svog stolca mogao vidjeti njenu sliku u kon¬ 
veksnom ogledalu, uokvirenu zlatom, koje je vi¬ 
sjelo nad sredinom kamina. Ona odvrnu svjetiljku 
na svom pisaćem stolu i sjede. Ta je svjetiljka 
imala zaklon od tvrde crne hartije iskićene nasli¬ 
kanim voćem i cvijećem, i žarila se tamno naran¬ 
častim svijetlom. Jedan je stup zlatnog svijetla 
padao dolje na sto, a drugi se stup uzdigao iznad 
štita lampe do bijele stijene. To su bila jedina svi¬ 
jetla mjesta u slici, što ju je Debenham vidio u 
ogledalu. Slika je bila prekrasno složena : mekani 
smeđi suton, nejasni obris kristalnog svijećnjaka, 
bezlična gromada ormarića obložena mozaikom i 
vitka silueta leđa njegove žene, okrunjene valo¬ 
vitom kosom, ističući se u trokutnom stupu svijetla 
od lampe. Cicely je sjedila uspravo i žurno pisala. 
»Ona je vrlo obzirna«, pomisli on. »Držim, da se 
ipak jedamput moram odlučiti.« 

Pa tako, upirući pogled i dalje mehanički u 
ogledalo, uze on u mislima pretresavati vrline 
Shrinpinghama, gdje je bivalo dosadne čeljadi, ali 
gdje se mogao igrati golf — i seoske kućice u De- 
vorshireu, gdje imade samotna draga za kupanje, ali 
gdje se ne može igrati golf. Crna silueta ženskog 
lika u dubini ogleda bijaše malena i gotovo ne¬ 
pomična. Efektna genre-sličica, reče on sam sebi : 
tako mirna, tako skladna u svom »chiaroscuro«, 
da se priviđala nepromjenljivo ustaljena, kao da 
ju je umjetnik naslikao. Ne bi li mu taj lik mogao 
zauvijek okretati svoja izazovna leđa ? Smiješne 
li misli ! Dakle, što se tiče Shrinpinghama . .. 

Bilo je mak* kasnije — kako dugo, to nije 
mogao reći — kad začu glas, koji reče »Dobar 
večer.« Čuo ga, kako se kasnije spominjao, bez 
iznenađenja i odmah je znao, otkud dolazi. Bio to 
Monsieur Jesaistout na kaminu. Monsieur Jesais¬ 
tout bijaše lonac za duhan od porculana u spo¬ 
dobi čovječuljka obučena u crno odijelo s vrlo 
širokom bijelom kravatom sjedeći u naslonjaču. 
Lice mu je bilo zamišljeno i nadočnica, koja je po¬ 
čivala na jednoj porculanskoj ruci, bijaše glo¬ 
mazna ; tjeme, na kojemu su kontinenti Zemlje bili 
vrlo lijepo naslikani, golemo i okruglo. Bez glave 
i lica, koji sačinjavahu poklopac lonca, bio je lik 
sličan, no sa svojim u misli udubenim licem i na- 
buhlom lubanjom opravdavaše on natpis napisan 
na čelu : »Je sais tout« (Ja znam sve). Sestra pro¬ 
lazeći kroz Pariz donijela mu ga pred mnogo go¬ 


dina i on ga je iz svog bećarstva donio sa sobom 
u brak. 

Ono »Dobar večer« dolazilo je bez svake 
sumnje od Monsieur Jesaistouta, koji je nepo¬ 
mično sjedio na kaminu pod ogledalom gledajući 
u svog vlasnika uporno ispod debelih crnih obrva. 
»Dobar večer«, odvrati Debenham sanljivo. Te 
riječi, i one, što ih je kasnije govorio, kao da su 
mu izlazile iz usta bez ikakvog napora usana. 
»Vidim da razmišljate«, reče čovječuljak. »Vrlo je 
zanimljivo. Ja gledam u Vas, a Vi gledate u zr¬ 
calo. Što svak od nas vidi ? Sliku. Sve su slike 
jednake — časovite kristalizacije fluida, u kojemu 
živimo. Što se one čine stalne, krivo je, ali umi¬ 
ruje. Ne nalazite li, da je tako ? Treba samo da 
nađeš gledište i zadržiš ga ; onda život nije borba 
već slika. Ja sam u tome pogledu možda osobito 
sretan ; moja su gledišta izvanredno stalna.« 

»Dakako da jesu«, promrmlja Dehenham, »Vaša 
je glava udešena samo za jednu stranu.« 

»Baš tako«, odgovori Monsieur Jesaistout 
s tihim veseljem, »kriva je samo nemarnost dru¬ 
gih, ako se moje gledište kadšto prevrne. Ja sam 
Vam zahvalan, što Vi redovno toliko pazite na 
moje duševno ravnotežje. Vi me ostavljate tako, 
kako ja volim biti :1a tete carrement po- 
sec sur les epa u les. Ali, nažalost, stalno 
gledište još nije sve. Ta je stalnost samo opsjena. 
Duh Vaš, na primjer, premda počiva, ipak ne mi¬ 
ruje ; pa da Vi sa svog stolca povičete »Ubistvo !«, 
dražesna slika, što je sad gledate u zrcalu, smjesta 
bi se promijenila. Prijatni lik Madame, koju vi¬ 
dim, kako mirno piše, odmah bi oživjo. Nije li 
tako ?« 

»Da, da,« reče Debenham, »no ipak bi ostao lik 
moje žene. To se ne bi promijenilo. Ali sad, kad 
gledam u njezina leđa odražena u ogledalu, meni 
se privida kao da ima iza njih nešto nepoznato, 
kao da poznata leđa sakrivaju kakvo otajstveno 
lice, kojega nijesam nikad vidio, već samo nago- 
viještao. Mogu sebi, u časovima kao što je ovaj, 
umišljati, da bi se onaj lik ujedamput okrenuo i 
otkrio mi, gledajući u mene, lice kakve strane 
žene, koja neočekivano iz ogledala ulazi u moj 
život. Što ako ona ustane i dođe k meni? Kad na 
to pomislim, prolazi me jeza od znatiželjnosti i 
straha.« 

»Bilo bi bizarno, da — tako biste rekli,« odvrati 
čovječuljak od porculana, ali manje nego što Vi 
mislite. Ima mogućnosti, moj dragi gospodine, za¬ 
nimljivih mogućnosti, kojih Vi ne opažavate. Ajde, 
recite mi: biste li htjeli učiniti pokus? Biste li htjeli 
preuzeti rizik? 

»Kakav pokus?« zapita Debernham lijeno. 

»Biste li htjeli vidjeti lice odMadame incon- 
n u e, otajstveno nepoznato lice sakriveno tim dra¬ 
žesnim leđima ? Monsieur je Jesaistout govorio 
živahno. Debenham mu odgovori kao da se radi o 
nečuvenoj stvari. »Oh, t o bi bila šala!« Ipak je 
u taj čas nesvijesno osjećao neki mali strah, koji 
mu se budio u duši — onakav mali nesvijesni strah, 
koji časkom znade zaustavljati naše radnje u sva¬ 
kidašnjem životu — i zato dometnu još ove riječi: 
»A što će biti s mojom ženom?« 

Monsieur ga Jesaistout umiri veselim smiješ¬ 
kom. »Oh, ona će uza sve to ostati Vaša žena! Te 
razumljive mogućnosti imadu, pored svega, izvje¬ 
snu granicu, da se žena izmijeni — Vi valjada ne 
mislite na to, dragi prjatelju? Ne, imade pouzdane 
stalnosti u leđima Madama — u toj obilnoj a ipak 
lijepoj kosi, u tome vitkom a ipak krepkom stasu, 
u tome božanstvenom vratu — a to je sigurna baza 
za naše gledište. Mogućnosti se odnose na ono, što 
nije sigurno.« 

»Dakle?« reče Debenham. 

»Dakle, dragi prijatelju, imade časova koleba¬ 
nja između tijela i duše, kako ga baš sad iskuša¬ 
vate, kad se u prikazama dadu provesti izvjesne 
modifikacije. Ako Vi, na priliku, ushtjednete, 
mogla bi se provesti mala modifikacija u vjero¬ 
jatnoj prikazi Madame, kad se ona opet okrene 
prema Vama. Vi samo treba da odlučite, i ona bi 
se prikazala, ne kako Vi to očekujete, već — re¬ 
cimo — kako ona misli da jest, kako bi htjela da 
bude ili — oprostite ako Vas podsjetim na to — 
kako biste Vi željeli, da ona bude.« Monsieur Je- 
saistoutu kao da je bilo stalo do toga da te moguć¬ 
nosti prikaže što privlačivijima. 

»Ali, molim Vas,« promrlja Debenham, »dokle 
će te modifikacije ići? Hoće li biti radikalne? Hoće 
li biti trajne?« 


»Kako da ja to znam?« Monsieur Jesaistout kao 
da je htio maknuti ramenima. »To će se onda vi¬ 
djeti. Bilo bi svakojako veoma zanimljivo. Imade 
u tome pokusu, dabogme, i jedan element miste- 
rioznosti. Možda bi, znate li, bila samo mala mo¬ 
difikacija; a možda bi bila tako duboka promjena, 
da bi potresla temeljito Vaše egzistencije. Rizik, 
priznajem, bio bi Vaš, ali Vi ste filozof. Inače je 
stvar posve jednostavna. Vi samo treba da jasno 
kažete svoju želju i stvar je gotova.« 

»Da, ali —« 

»Uzmimo dakle ove tri mogućnosti, jer vrijeme 
je kratko,« nastavi Monsieur Jesaistout, ne ma¬ 
reći za prekid. »Ako se ne varam, Madame je ot¬ 
počela da piše posljednju stranicu svoga posljed- 
njega pisma. Je li da se ona, pošto spremi svoj pi¬ 
saći pribor, okrene onakva, kakva misli da jest, 
kakva bi htjela da bude, ili kako biste Vi željeli 
da bude? Razmislite dobro, prijatelju, te izrecite 
svoju želju. Imate samo nekoliko časova vremena 
— recimo: jedan za svaku mogućnost. Govorite, 
dakle, a ja Vam želim iznenađenje — une s u r- 
prise des plus ravissantes. Alle r-y, 
m o n c h e r.« 

To su bile posljednje riječi što ih je izrekao 
Monsieur Jesaistout. Francis Debenham, koliko se 
kasnije mogao najbolje opominjati, istom je od 
toga časa počeo gubiti osjećaj bezbrižne zabave. 
Do tog časa, udobno zavaljen u svom naslonjaču 
i posve miran, uživao je u konverzaciji Monsieur 
Jesaistouta kao nepristrani gledač ugodne glume; 
ali sad, premda je ostao zavaljen kao prije, počeo 
se sve više uzbuđivati. Sad nije više bio gledač 
već glumac. Imale su se desiti stvari, koje su ga se 
živo ticale; a sve ga je teže tištilo uvjerenje, da će 
te stvari, ako se ne požuri izmaći njegovoj kontroli. 

(Svršit će se.) 


TALAS 


C JELOVOM lahornog daška 
Na meku, sanen ravan 
Talas se rodi i gane, 

— Kao što život se rađa 
Iz tihe ljubavi svete. . . . 


I nagne talas da bježi 
I juri, srće i pada 
Kao bez cilja, bez vođe, 

— Kao što život se kreće, 
A ne zna, kuda bi, dokle 


I gine talasić mladi, 

Kad greben izdajni stigne 
II' tvrdu obalu suhu, 

— Kao što život se krši 
O himbu, izdaju, varku. . . 

Cetinski mlinar. 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HĆMON. Prevodi Dr. DRAGO ĆEPULIC 
(Nastavak) 


lipnjom mjesecom dođe iznenada 
Fk pravo proljeće iza nekoliko hladnih 
dana. Okrutno sunce grijalo je zem- 
Iju i šumu, i zadnje se ploče snijega 
otopiše, pače i one u sjeni gustog drveća. Rijeka 
Peribonka pope se pomalo uzduž svojih visokih 
kamenitih obala i potopi grmove johe i korijenje 
prve loze. Strašno blato pokri sve putove. Zemlja 
se kanadska oslobodi posljednjih tragova zime ne¬ 
kom hitrom surovošću, kao da se već boji slije¬ 
deće zime, koja stizaše. 

Ezdra i Da’Be Chapdelaine vratiše se s gradi¬ 
lišta, gdje su radili cijelu zimu. Ezdra bijaše naj¬ 
stariji brat, velik momak masivna tijela, smeđa 
lica, crne kose, a nisko mu čelo i napuhnuti bradak 
sačinjahu neronsku masku, zapovjedničku i nešto 
brutalnu, ali je govorio tiho i promišljeno i poka¬ 
zivao u svem veliku strpljivost. Samo mu je izgled 
bio tiranski. Činilo se, kao da je studen dugih zima 
i umjereno veselje njegove rase ušlo u lice i saz- 
dalo mu priprosto blago srce, koje je s njegovim 
strašnim izgledom bilo u potpunoj opreci. 

Da’Be bijaše isto tako velik, ali suši, živ i ve¬ 
seo, i nalik na oca. 

Supruzi Chapdelaine bijahu dali prvoj svojoj 
djeci lijepa veličanstvena i zvučna imena, Ezdra i 
Marija. Ali se iza toga bez sumnje bijahu zasitili 
tolike svečanosti, jer dvoje slijedeće djece nije 
nigda čulo izgovarati prava svoja imena: uvijek ih 
zvahu djetinjim i nježnim deminutivima. Da’Be i 
Tit’Be. Posljednja djeca međutim bijahu opet kr- 
štena na stari svečani način: Telesfor... Alma— 
Rose .. . 

— Kad se momci vrate, mi ćemo »praviti zem¬ 
lju« bijaše rekao otac. 

I doista se dadoše na taj posao uz pomoć Ed- 
wigea Legarea, njihova »uposlena čovjeka«. 

Edwige je Legare radio za Chapdelama svakog 
ljeta kao »uposleni čovjek« već jedanaest godina. 
To znači, da se za plaću od 20 pjastra mjesečno 
uprezao dnevno od četiri sata ujutro do devet sati 
uveče u svaki posao, u koji je trebalo, i obavljao 
ga s nekim divljim žarom, koji se nije mogao iscr- 
psti. On bijaše jedan od onih ljudi, koji su građeni 
tako, te ne mogu da išto rade, a da ne dadu maksi¬ 
mum svoje snage i energije, koja je u njima, u 
jednom bijesnom grču, koji se vječno pomlađuje. 
Bijaše malen, širok, očiju čudnovato svijetlih — 


što je rijetkost u Quebecu — u isti mah oštrih i 
priprostih, lica glinene boje, kose gotovo iste boje, a 
sav vječno izrezan. Brijao se dva do tri puta u sed¬ 
mici zbog neke neobjašnjive koketerije, i to uvijek 
uveče, pred komadićem zrcala, što ga je objesio 
iznad sisaljke, uz smiješno svijetlo male lampe, i 
prolazio bi britvom po tvrdoj svojoj bradi mrmlja¬ 
jući pri tom zbog napora i jada, što mu taj posao 
zadavaše. U košulji i u hlačama od domaćeg suk¬ 
na, smeđe zemljane boje i u velikim prašnim čiž- 
mama on bijaše doista sav boje kao zemlja, a lice 
mu samo odražavaše strašno seljački izgled. 

Otac Chapdelaine, njegova tri sina i njegov upo¬ 
sleni čovjek dadoše se dakle na pravljenje zemlje. 

Još je šuma posve izbliza ograđivala zgrade, 
koje podigoše sami pred nekoliko godina. 

Među nekim poljima, koja bjehu već iskrčena, 
gola, i ograđena velikim drvećem tamna lišća pro- 
stiraše se golemi komad zemljišta, koje je sjekira 
već dobrano načela. Nekoliko zelenih debla bijaše 
posječeno i upotrebljeno za građu krova. Suhi, is- 
piljeni i rascijepani panjevi služahu za hranu ve¬ 
likoj lijevanoj peći kroz cijelu zimu. Ali tlo bijaše 
još pokrito rpom debala i izmiješanog korijenja, 
povaljenog stabalja, odveć gnjila za gorivo i dru¬ 
gog uginulog drvlja, koje je međutim još uvijek sta¬ 
jalo usred šibljika johinih. 

Petorica se ljudi otpute jednog jutra do tog 
komada zemlje i dadoše se smjesta na posao bez 
riječi, jer zadaća svakome bijaše unaprijed ozna¬ 
čena. 

Otac se Chapdelaine i Da’Be postaviše jedan 
nasuprot drugome s obje strane jednog drveta, 
koje još stajaše, i počeše u ritmu njihati svojim 
sjekirama s drškom od divlje trešnje. Svaki od njih 
zasiječe ponajprije duboko u drvo udarajući strp¬ 
ljivo na istom mjestu kroz nekoliko sekunda, za¬ 
tim sjekira stade nenadano udarati u deblo gore 
više za jednu stopu i koso, te se kod svakog udar¬ 
ca odvalio jedan komad debeo kao ruka i odrezan 
u smjeru vlakanaca. Kad su se doskora imali njihovi 
zarezi sresti, jedan bi se od njih zaustavio, a drugi 
bi polaganije udarao ostavljajući pri tom vazda 
jedno vrijeme sjekiru u zarezu. Komadić drva, koje 
još držaše stablo kao nekim čudom, popusti na- 
pokpn, deblo se sagnu i oba drvara uzmaknu za 
korak i motrahu drvo, gdje pada, kriknuvši glasno 
da se svatko čuva. 

Edwige bi se Legarć i Ezdra tada približili i 
ako drvo ne bijaše preteško za njihove složne sile, 
oni bi ga prihvatili svaki za jedan kraj prekrstivši 
svoje snažne ruke pod okruglim objamom, zatim 
ga digli ispravljajući mučno svoja leđa i ruke, koje 
se lomljahu u zglobovima, i onda bi ga odnijeli na 
jednu od susjednih naslaga, kratko i nesigurno ko¬ 
racajući prekoračujući mučno ostalo drveće po- 


valjeno po zemlji. Kad bi držali, da je teret odveć 
težak, Tit’Be bi se približio, vodeći konja Charles 
Eugena, koji bi imao jedan remen, na kom je 
bio prikopčan jedan jaki lanac. Lanac bi se omo¬ 
tao oko drveta i s naporom, koji nadimaše mišice 
njegovih bokova, vukao bi po zemlji deblo, koje 
bi se doticalo u prolazu panjeva i obaljivalo bi 
mlade johe. 


a 


f 



R. JEAN-IVANOVIĆ: PLESAČICA. 


0 podne iziđe Marija na prag i objavi dugim kri¬ 
kom, da je ručak zgotovljen. 

Ljudi se lagano među panjevima ispraviše, otri- 
ješe dlanom ruke kaplje znoja, koje im kapahu na 
oči, i zaputiše se kući. 

Juha od graška već se pušila na tanjirima. Pe¬ 
torica ljudi lagano sjedoše za stol, nekako kao 
omamljeni teškim poslom. 

Ali kad dolažahu do daha, glad se pojavljivao, 
i doskora udariše jesti s pohlepom. Obje ih žene 
dvorahu, napunjahu prazne tanjure, donošahu ve¬ 
liku zdjelu sa špekom i kuhanim krumpirima i li¬ 


jevahu topli čaj u šalice. Pošto nestade mesa, na¬ 
puniše tanjuriće sirupom od šećera, u koji nama- 
kahu debele komade mekog kruha. Zatim, kad se 
već doskora nasitiše, budući da su jeli brzo i bez 
ijedne riječi, odrinuše tanjure i povališe se na sto¬ 
licama uzdahnuvši zadovoljno i turivši ruke u dže¬ 
pove, da tamo potraže svoje lule i duvankese od 
svinjskog mjehura pune duhana. 

Edwige Legare pođe sjesti na prag i opetova 
dva do tri puta: Baš sam se najeo . . . Baš sam se 
najeo . . . s izrazom suca, koji izriče nepristrani pra¬ 
vorijek, zatim se nasloni na okvir od vrata i odbi- 

jajući dim iz lule pustio je, da njegove blijede male 
oči nesvijesno lutaju zrakom . . . Otac se Chapde- 
laine malo pomalo prepustio na svom stolcu i 
napokon je usnuo. Ostali su pušili i razgovarali o 
svom poslu. 

— Ako ima štogod, što bi me moglo utješiti, što 
tako daleko ostajemo u šumi, to bi bilo to, da vi¬ 
dim, da naši ljudi naprave zemlje . . , Komad zem¬ 
lje, koji je donedavno bio sav prekrit šumom, pa- 
njevima i korjenjem, i koga poslije četrnaest dana 
vidite gola kao ruku, gotovo da bude izrovan — 
znam za stalno, da nema na svijetu ništa ljepše, 
ništa ljupkije od toga. 

Ostali potvrdiše to kimajući glavom i ostadoše 
šutke neko vrijeme naslađujući se izrečenom sli¬ 
kom. Ali se otac Chapdelaine doskora probudi 
osvježen snom i gotov za novi posao. Ustadoše 
dakle i iziđoše iz kuće. 

Prostor, na kome su jutros radili, bio je još po¬ 
sut panjevima i zakrčen grmljem joha. Stadoše 
stoga sjeći i čupati johe uzimljući granje na sno¬ 
pove u ruke i sjekući ih sjekirama ili bi pak isko¬ 
pali tlo okolo korjenja i iščupali čitavo drvce jed¬ 
nim mahom. Pošto iščezoše johe, ostadoše panjevi. 

Legare i Ezdra dadoše se na one najmanje bez 
drugog oruđa osim sjekira i jakih drvenih poluga. 
Sjekirom oni posjekoše najprije korjenje, koje je 
puzalo po površini tla, a zatim bi pod podnožje 
drveta zaobli polugu i na nju se bacili svom sna¬ 
gom pritištući svojim prsima na drvenu prečku. 
Kad bi napor bio nedovoljan, da drvo oslobodi od 
stotinu veza, koje ga vezahu o zemlju, Legare bi 
i dalje pritiskao svom svojom težinom, da ga nešto 
digne, mrmljajući uz to od muke, a Ezdra bi opet 
uzeo u ruke sjekiru i bijesno udarao površinom tla 
sijekući zadnje korijenje jedno za drugim. 

Podalje su ostala trojica baratala spravom 
za čupanje panjeva, u koju bijaše upregnut 
Charles-Eugene. Spravu u obliku krnje piramide 
dopremili bi nad debeli panj i spustili je, panj ve¬ 
zali lancima, koji su išli oko jednog vitla, a na 
drugom bi kraju lanca iznenada konj potegao, ba¬ 
civši se svom težinom naprijed, te su pod debelim 
krajevima potkova grude zemlje samo vrcale. Bi¬ 
jaše to kratki očajni juriš, olujni zamah, koga bi 
otpor zaustavio često već iza nekoliko koračaja 
poput jedne brutalne ruke. Tad bi se ponovo po¬ 
dizale teške čelične sjekire, bacale bi munje, u 
suncu padale muklo na debelo korjenje, dok bi 
konj drhtao nekoliko časova, divlja pogleda, dok 
ne dobije novi kratki nalog, koji će ga iznova na¬ 
prijed gurnuti. I iza toga još preostajaše da se 
vuku i valjaju po tlu i slože na rpe iščupani de¬ 


beli panjevi uz jaku pomoć križa i skvrčenih mi¬ 
šica i ruku blatnih od zemlje i s nabreklim žila¬ 
ma ruku, koje se činjahu da se bijesno bore s ma¬ 
sivnim deblom i debelim zavojitim korjenjem. 

Sunce se izmaknu za obzorje i nestade ga. Nebo 
poprimi iznad tamnog ruba šume nježne blijede 
boje i vrijeme k večeri povrati njihovu domu pe¬ 
toricu ljudi, koji bijahu boje kao zemlja. 

Poslužujući ih mati je Chapdelaine ispitivala 
stotinu pojedinosti o poslu, koga bjehu obavili tog 
dana. I kad misao o komadiću zemlje iskrčenu, ve¬ 
ličanstveno ogoljenu, priređenu napokon za obra¬ 
đivanje, prodre do njena duha, ona pokazivaše 
neko stanje mistične ekstaze. 

Uprvši se rukama o bokove i ne mareći da i 
ona sjedne k stolu, ona stade slaviti ljepotu svi¬ 
jeta, kako je ona zamišljaše: ne ljepotu neljudsku, 
umjetno sagrađenu udivljenjem gradskog čovjeka, 
neplodnim visokim brdinama i pogibeljnim mori¬ 
ma, već mirnu i istinitu ljepotu ladanja, gdje je 
plodno tlo, ravna ladanja, kojem je sva slikovitost 
samo u redovima dugih paralelnih brazda i u ti¬ 
him tekućicama, ladanja, koje se pruža golo po¬ 
ljupcima sunca kako se prepušta samo žena. 

Ona stade opijevati junačke čine četvero Chap¬ 
delaine i Edwige Lengarea, njihovu borbu protiv 
barbarske prirode i njihovu današnju pobjedu. Ona 
ih pohvali i nazove se s pravom ponosna, dok je 
petorica ljudi šutke pušilo iz drvenih ili iz sadre¬ 
nih lula, nepomični poput kipova iza duga napora: 
kipova, glinene boje, i očiju udubenih od umora. 

— Panjevi su tvrdi, reći će napokon otac Chap¬ 
delaine, korjenje nije toliko zagnjilito u zemlji, 
koliko ja držah. Mislim, da ne ćemo biti gotovi 
prije tri nedjelje. 

Pogledom on ispitivaše Legarea. Ovaj to ozbilj¬ 
no potvrdi. 

— Tri nedjelje . . . Da, borami! Tako i ja ra¬ 
čunam. 

I opet zašutješe, kao strpljivi i odlučni ljudi, 
koji začinju jedan dugi rat. 

Proljeće kanadsko bijaše poznavalo istom ne¬ 
koliko nedjelja svog života, kadno već stizaše 
ljeto po kalendaru. 

I činilo se, da je božanstvo, koje ravnaše kli¬ 
mom kraja, iznenada malo gurnulo naprijed sve u 
svom veličanstvu, naravni tok godišnjih doba, tako 
te ovaj kraj i opet stigne u njihovu krugu sretne 
južnjačke predjele. Jer toplina dođe nenadano, i 
žestoka, tako nerazmjerna toplina kao što bijaše 
nesrazmjerna zimska studen. Vrhovima loze i 
čempresa ne prolažaše više vjetar, i oni se ukočiše 
u vječnoj nepokretnosti. (Nastavit će se.) 

našem po općem mnijenju najdarovi¬ 
tijem pjesniku novijega vremena, 
koji je utro nove putove našoj mo¬ 
dernoj poeziji, malo se uopće pisalo, 
i mi još ni danas nemamo opširnije monografije 
- njegova života, koja bi nam osvijetlila pjesničku 
individualnost. Ja sam imao sreću, da se za vri¬ 
jeme višegodišnjeg boravka u Sarajevu često sa¬ 
stanem s pjesnikom i tako upoznam pobliže nje¬ 
gove vrline kao čovjeka i tim bolje shvatim kao 
pjesnika. 

Vrijeme, koje je Silvije Str. Kranjčević bora¬ 
vio u Sarajevu, može se bez pretjeravanja nazvati 
cvjetnim doba kulturnoga razvitka tog našeg še- 
hera, što se može i djelomično upisati u zasluge 
i našem pjesniku, koji je umio da privlači i okupi 
oko sebe sve, što je bilo željno napretka i kulture. 
Njegova je ambicija kao čovjeka bila, da okupi 
sve intelektualce oko svoje »Nade«, kojoj je bio 
poklonio svu svoju brigu i pažnju. Često se puta u 
razgovoru jadao, što mnogi naši ljudi ne znaju 
iskoristiti pogodnosti, koje je pružala ondašnja 
tuđinska vlada, koja je, naravno u svrhu svoje re¬ 
klame, izdavala onako luksuzni list, koji je me¬ 
đutim u svoje kolo privlačio mnoge naše vrijedne 
pisce, nagrađujući ih i doličnim honorarom za ono 
vrijeme. Važno je pak bilo i to, što je »Nada« bila 
prenula iz stoljetnog drijemeža mnoge intelek¬ 
tualne latentne eneržije u Bosni i tako spremala 
preporod naše lijepe knjige u onim još neprobu- 
đenim krajevima. Silvije Str. Kranjčević bio je ne¬ 
izmjerno veseo, kad bi od kojeg domaćeg mladog 
čovjeka, bio katoličke, muslimanske ili pravo¬ 
slavne vjeroispovijesti, dobio po koji bolji sasta¬ 
vak za list, osobito kad bi svojim oštrim kritičkim 
okom, otkrio koji novi talenat. On bi te sastavke 
pomno proučavao, savjesno ispravljao, upućujući i 
s oko leći mladoga pisca na daljnji rad. Inače je bio 
vrlo oštar i strog, a često i ironičan, kad bi bio 
primoran odbijati sastavke nametljivih i nezrelih 
poletaraca. Osobito ga je vrijeđalo, kad bi primao 
na snopove nezrelih plodova od mladih i umišlje¬ 
nih pjesnika. A to je bilo i sasvim razumljivo, jer 
se njegov pjesnički talenat morao buniti protiv te 
profanacije prave i istinske poezije. 

Prelistavajući sva godišta »Nade« od 1895. do 
1903., kad je prestala izlaziti, u poslijednjoj ru¬ 
brici »Odgovori uredništva« nailazimo na čitavo 
blago ironije, satire, zdravog humora, uputa sa¬ 
vjeta i kritike na adresu raznovrsnih saradnika. U 


tim se »Odgovorima uredništva«, vidi duboki hu¬ 
mor i kritički duh Kranjčevija kao čovjeka. 

Ma koliko bio strog sudija u pitanjima književ¬ 
ne prirode i nije dopuštao, da se nepozvani mije¬ 
šaju u njegove uredničke poslove, opet je bio, oso¬ 
bito spram mlađeg naraštaja i njegovih književnih 
drugova, vrlo prijazan i često dobro raspoložen. 
Međutim treba ipak istaknuti, da pored svega to¬ 
ga, što je volio kad blažu, kad oštriju ironiju, nije 
bilo u njega ni trunke zlobe; to je bio prirodni izli- 
jev duše u stanovitim momentima života, kad bi on 
jače osjetio nesuglasje između svojih idealnih za- 
mišljaja o višoj misiji kulturnoga čovjeka i realnog 
stanja stvari. 

Kad bi se katkad pri čašici dobre dalmatinske 
kapljice, koju je osobito volio, u čuvenom po¬ 
drumu poštenoga starine Pletikosića u Sarajevu 
ili u njegovu stanu, sastali zajedno s Tugomirom 
Alaupovićem, Lj. Dvornikovićem, Ivanom Miliće- 
vićem, Osmanom Hadžićem i pok. Josipom Mila- 
kovićem i poveo se razgovor o književnim pita¬ 
njima uopće, Kranjčević bi često strpljivo slušao 
razna mnijenja. Opažao sam pritom, da mu skoro 
uvijek podrhtava na licu sarkastički smiješak, 
koji bi katkad provalio u grohotan smijeh, kad bi 
tko u bujici polemike izvalio po koju krupnu. Mi 
smo svi osjećali taj njegov zvonki smijeh, koji bi 
često prekinuo raspravu, da je uspostavi na pravo 
mjesto zdrave i trijezne polemike. Kad bi već i 
toga bilo dosta, onda bi počeo često dosjetljivim 
doskočicama navraćati razgovor na druge stvari. 
U njemu bi se onda jače pojavila ona urođena i 
spontana bujica misli, koja bi se ispoljila u bri¬ 
ljantne fraze i rijeci, koje bi letjele poput elek¬ 
tričnih varnica, te nas podražavale. Mislim, da je 
u onim časovima sasvim zaboravljao na društvo i 
slušao samo unutarnji podražaj, koji ga je neodo¬ 
ljivom silom poticao, da iznese ono, što mu se u 
duši rađalo. Mi smo bili često opčarani njegovim 
riječima i slušali ga šutke osjećajući, da iz njega 
prcgavara njegov blagi genije. 

Još i danas mnogi mlađi ljudi ne mogu da 
shvate, kako je onako slobodouman i neukrotljivi 
duh mogao izdržati tolike godine u Bosni uz onaj 
protunarodni i tuđinski sistem, koji je onda vla¬ 
dao. 

Uistinu za prvih godina Kranjčevićeva boravka 
u Bosni doživio je mnoge šikanacije sa strane si¬ 
stema, koji ga je, pod sumnjom, da se upliće u po¬ 
litiku budeći hrvatstvo, progonio premještavajući 

ga iz Mostara u Livno, otuda u Bjelinu i t. d. No 
to nije njega ni najmanje smetalo, jer se na taj 
način bolje upoznao sa životom i intelektualnim 
potrebama našega naroda, pa je javno i tajno, 
oduševljenjem apoštola, budio posvuda narodnu 
svijest, osobito među mlađom generacijom, koju 
je toliko volio i s kojom se rado družio. Sve se 
kupilo oko njega: muslimani, katolici i pravoslavni. 
On je tu priliku upotrebljaavo, da ruši staro¬ 
drevne pregrade vjerske mržnje, potpsjećajući ih 
na staru slavu i sjaj Bosne ponosne. Međutim se 
bio počeo javljati svojim poletnim pjesničkim sa¬ 
stavcima u našim domaćim beletristiČkim časo¬ 
pisima privlačeći na sebe pažnju pojedinih naših 
ljudi, koji su onda kod vlade u Bosni imali odlučnu 
riječ u prosvjetnom odjeljenju i propuštali koješta 
mladom čovjeku, čiji im je talenat imponirao. 

Istini za volju spominjem, da su Kranjčevića 
osobito zavoljela dva više činovnika zemaljske 
uprave, koji su, pored svih svojih mana, bili vrlo 
obrazovani ljudi i osjećali neodoljivu potrebu, da 
rade u Bosni na polju napretka i podizanja do¬ 
maće kulture. Ta dva više činovnika bili su, sada 
već pokojni Košta Hormann, osnovatelj čuvenog 
etnografskog muzeja u Sarajevu, i Ljubo je Dlustuš, 
urednik »Školskoga Vjesnika« i pisac raznih pe¬ 
dagoških rasprava. Prvi je Kranjčeviću bio po¬ 
svema povjerio redakciju »Nade«, drugi pak po¬ 
krivao je svojom širokogrudnošću tobožnje poli¬ 
tičke prestupke mladoga pjesnika i da ga zaštiti 
od kojekakvih neugodnosti, pozove ga u Sarajevo 
i dodijeli muškoj preparandiji, gdje je predavao 
hrvatski jezik i povijest. Osobito kod predavanja 
povijesti umio je uvelike zainteresovati đake. Ži¬ 
vom fantazijom i vatrenim svojim temperamen¬ 
tom znao je da oživi toplom i zanosnom riječi našu 
prošlost i prikaže je đacima u živoj slici tako, da 
je uvijek polučivao siguran uspjeh. 

Kako nam pričaju ondašnji đaci preparandije, 
katkad bi Kranjčević naglo prekinuo predavanje, 
sio za katedrom i strijelovitom brzinom bilježio 
nešto na papiru sav preobražen u licu. Svi su ću- 
tali, osjećajući, da se u onim momentima nada¬ 
hnuća rađa kakva poletna pjesma. Nakon toga 
povratio bi se svojim đacima čisto raspoložen i za¬ 
dovoljan i nastavio predavanje. 

Kad se oko g. 1900. u Sarajevu počela jače 
buditi hrvatski svijest, mnogi kulturni radenici 
stali su osjećati potrebu bližeg međusobnog inte¬ 
lektualnog saobraćaja i veza te na poticaj Kranj- 
čevićev osnovali tako zvano »Književničko kolo«, 
koje iako je bilo čisto hrvatsko, nije se smjelo u 
ono doba takvim nazivati. Tu su bili zastupani 
svi hrvatski intelektualci, koji su onda stanovali 


u Sarajevu. »Književničko kolo« sastajalo se 
jednom sedmično u »Društvenom domu«, gdje je 
imalo svoje opredijeljene prostorije. Ono nije bilo 
vezano nikakovim posebnim pravilima, bilo je 
tako reći slobodno i bez svakog zvaničnog ka¬ 
raktera. Svake sedmice po redu mijenjao se pred¬ 
sjednik, da se tako naglasi jednakopravnost svih 
članova. Specijalnog programa nije bilo, već bi 
svaki član mogao slobodno da čita rasprave ili 
kakav književni svoj proizvod po volji. Kad toga 
nije bilo, onda bi se razvezao slobodan razgovor, 
koji bi često prešao u pretresan ju raznih pitanja 
pretežno književnog karaktera. Kranjčević nije 
volio pisanih rasprava, ali zato bi se često upli- 
tao u nevezane razgovore i kad zgodnom pri¬ 
mjedbom, kad karakterističnom svojom ironijom i 
zdravim humorom, odgovarao i rješavao često i 
najzakućastija pitanja. Mi smo uvijek žallili pro¬ 
tivnika, s kojim bi se Kranjčević uhvatio u ko¬ 
štac, jer smo bili uvjereni, da će biti konačno po¬ 
bijeđen. 

»Književničko kolo« izdržalo je skoro dvije go¬ 
dine, dok se konačno članovi nijesu razišli koje¬ 
kuda. Međutim njegovo djelovanje nije ostalo bes¬ 
plodno, jer su se kasnije mnogi članovi počeli 
javljati u »Nadi«, koja je onda, pod Kranjčeviće- 
vom redakcijom bila u najljepšem cvatu. 

Kad je 1903. god. nastupilo burno doba u Hr¬ 
vatskoj, koje je našlo odjeka i u Bosni, i kad je 
umro ministar Kallaj, bude »Nada« obustavljena, 
tobože radi štednje, a u istinu, jer se uviđalo, da 
se baš pomoću domaćih beletrističkih časopisa 
stala naglo buditi narodna hrvatska svijest. 

Kranjčević je to teško osjećao. Sjećam se vrlo 
dobro, kako je onih dana Kranjčević bio slomljen 
i nemira više, što su neki srpski listovi, koji su 
izlazili u Sarajevu, veselo pozdravili prestanak 
toga onda najboljeg beletrističkog časopisa na sla¬ 
venskom jugu. 

Malo kasnije Kranjčević nastupa svoj križni 
put, koji ga je konačno doveo do ranog groba. 
Stao je poboljevati i vidno opadati. Sa ženom 
Elom obilazio je mnoga lječilišta, ali uzalud; bu¬ 
brežna bolest bila je poprimila dubok korijen i po¬ 
lagano, ali ustrajno potkopavala je njegov drago¬ 
cjeni život. 

Nekako koncem 1907. god., kad se povratio iz 
Beča, bio se počeo oporavljati i izgledalo je, da će 
ozdraviti. Tad smo ga često posjećivali i bodrili 
ga, no on je uvijek odgovarao nekim zagonetnim 
smijehom ne vjerujući više u svoju fizičku izdržlji¬ 
vost. Bolest se bila uistinu pritajila, ali nije je¬ 
njala. »Umirem na milimetre«, govorio je. 

U ono doba Kranjčević preuzme upravu trgo- 

vačke škole u Sarajevu i tu je radio, koliko je već 
mogao, dosađujući se, kako mi je govorio, službe¬ 
nim spisima, koje je morao rješavati. Baš u ono 
doba na povratku iz Mostara posjetio sam ga po¬ 
sljednji put u zgradi trgovačke škole, gdje je imao 
i stan, da ishodim od njega dopuštenje prijevoda 


nekih njegovih pjesama na talijanski jezik, i na¬ 
šao sam ga prividno vesela i bodra s njegovom 
jedinicom u naručaju. Dočekao me je vrlo lju¬ 
bazno, dao mi neograničeno dopuštenje u izboru 
njegovih pjesama za prijevod i spomenuo mi, da 
svakako ne zaboravim na njegovu pjesmu »Moj- 



R. JEAN-IVANOVIĆ: PORTRET g. KRAMBERGER-GOR.J ANOVIĆA. 


šija«, koju je smatrao najboljim svojim sastavkom. 
Pri rastanku stisnuo mi je čvrsto ruku, i priči¬ 
nilo mi se, da sam u njegovu pogledu opazio 
neki pritajeni trag duboke boli. Je li bio kakav 
predosjećaj skore katastrofe — ne znam, ali sva¬ 
kako kad sam nakon neikoliko mjeseci i to baš 
29. oktobra 1908. u Mostaru dočuo vijest o nje¬ 
govoj smrti, nisam bio savim iznenađen. 

Koliko je simpatija neprežaljeni pokojnik uži¬ 
vao u Bosni i Hercegovini, specijalno pak u Sa¬ 


rajevu, najbolji nam je dokaz njegov veličanstveni 
sprovod, kojemu su prisustvovali, što je inače ri¬ 
jetkost u Bosni, svi intelektualci i velika množi¬ 
na naroda bez razlike vjere i političkih stranaka. 

Njegov krasni brončani spomenik na groblju na 
Koševu u Sarajevu, koji predstavlja ukočena 
genija, djelo našega Valdeca a podignut narodnim 
doprinosima, svjedočit će za sva vremena, koliki 
je udio imao Silvije Str. Kranjčević u kulturnom 
preporodu Bosne i Hercegovine. 

NAŠE SLIKE 

Robert Jean-Ivanović. Prezime ovog mladog hrvatskog 
umjetnika-kipara, odaje njegovo francusko podrijetlo. Pra¬ 
djed naime njegov došao je za francuske okupacije pod 
maršalom Marmontom u Hrvatsku. Poslije Napoleonova 
sloma nije se s vojskom kući vratio, već je, oženivši se s Hr¬ 
vaticom, prigrlio Hrvatsku kao svoju novu domovinu. Na¬ 
stanivši se stalno u ubavome Samoboru, živio je ondje kao 
slikar, islikavajući okolišne seoske crkve. 

Da je mladi Jean privolio likovnoj umjetnosti, nije se ni 
čuditi, jer je smisao za umjetnost ležala u njegovoj duši kao 
pradjedovska baština. Kad su roditelji Jeanovi opazili, da 
se u njihovu sinu javlja živo priklanjanje likovnoj i to oso¬ 
bito kiparskoj umjetnosti, poslaše ga iz Sarajeva, gdje je u 
roditeljskome domu živio polazeći srednju školu, u Zagreb 
na obrtnu školu. Ovdje je na kiparskome odjelu stekao 
nužnu tehničku vještinu, na temelju koje je prešao na za¬ 
grebačku umjetničku školu. 

Odavle se uputio u Miinchen, u školu prof. Bernauera, 
a zatim se i opet vratio u Zagreb prof. Frangešu. Studije 
svoje svršio je u Pragu kod češkog skulptorskog prvaka 
Myslbeka. Da proširi svoj umjetnički vidokrug, boravio je 
neko vrijeme u Italiji i to najdulje u Rimu, proučavajući ra¬ 
dove klasične i renesansne umjetnosti. 

Tehnički dotjeran, obogaćen iskustvom a oplemenjen 
znanjem, vraća se Jean u Zagreb kao gotov umjetnik. Svom 
dušom baca se na stvaranje. Njegovoj poletnoj volji ne 
smeta materijal, jer jednakom ljubavi kaošto modelira u 
glinu, kleše on u kamen, reže u drvo ili polira i cizelira u 
bronsi. Željan rada, njemu je sam fizički rad, izazivan na¬ 
pinjanjem mišica ljudskih, tako zanimiv problem, da se 
svom stvaralačkom svojom snagom baca na simboličko pri¬ 
kazivanje energije ljudske upotrebljene i iscrpljivane Dri 
stvaranju rada. Kao rezultat studiranja toga problema, 
stvorio je Jean cijeli niz kompozicija, u kojima glorificira 
rad. U tome ciklusu prikazao je u tri skupine: pokretni 
momenat u radnoj snazi, ujedinjenu energiju pri radu i kata¬ 
strofom skršenu radnu silu. 

U skupini radnika koji odvaljuju kamen (u privat. 
posjedu u bronsi) i u drugoj, u kojoj su prikazani radnici, 
kako vuku kameni blok (također privatno vlasništvo) istak¬ 
nuto je vanrednim umjetničkim opažanjem ono fizičko na¬ 
prezanje, koje izazivlje u radu pokretni učinak. U skupini 
»nosači t r a v e r z e« prikazana je povezana energija 
radnika kao posl;edica ujedinjenja radnih jedinica. Šteta da 
ova lijepa kompozicija, koja u svojoj jednostavnosti snažno 
djeluje, nije salivena u bronsi. Nalazi se u umjetnikovu ate- 
lieru u sadri, čekajući na čas, kad će joj dati metalnu formu. 

U četvrtoj skupini »S mrt radnik a« (u privatnom 
vlasništvu) idejno je vrlo lijepo prikazana sudbina, koja 


prijeti svakome pojedincu od radnika. Nad mrtvim unesre¬ 
ćenim radnikom nadvila se dva njegova druga, jedan se pri¬ 
klanja sa zebnjom k njemu, a drugi zaprepašten gleda osje¬ 
ćajući neizbježivu smrt. 

U skupini »Život« pošao je umjetnik korak naprijed, 
nastojeći prikazati tom kompozicijom masu ljudsku, koju 
u njenome radu i iscrpljivanju energije, uvijek vodi neka 
stanovita ideja, a tu je ideju personificirao umjetnik u obliku 
žene, koja te mase privlači k sebi, dižući se nad njima poput 
kakove vizije. 

U novije doba stao se Jean baviti studijem ženskoga 
tijela, ističući u njemu vječnu ljepotu, koja je oduševljavala 
tolike i tolike predšasnike njegove i koja i njega oduhov- 
ljuje. Specijalno skladni stav ženskoga tijela pri gibanju i 
plesu, bez ikakove pretencijoznosti, jesu omiljeli momenti, 
koje umjetnik Jean rado obrađuje. On ih obrađuje iskreno 
i jednostavno, zato te studije na gledaoca u isti čas umilno 
i mirno djeluju. Iz toga ciklusa njegovih ženskih studija po¬ 
tječu i njegove »p 1 e s a č i c e«, što ih je neke od njih u 
niskome reli efu u orahovini i hrastovini izrezao i izradio. 

I kao portraitista-skulptor stvorio je Jean nekoliko van- 
redno uspjelih poprsja i relijefnih portraita. 

U svima umjetniku Jeanu uspjeva postići potpunu slič¬ 
nost i karakteristiku. 

Jean djeluje sada i kao nastavnik na obrtnoj školi. 

U svim svojim dojakošnjim tvorevinama pokazuje Jean 
neobičnu snagu, dubinu i ljepotu, umijući u njima spajati u 
skladnu cjelinu duhovnu idejnost s fizičkom realnošću. A. J. 

KNJIŽEVNOST 

Ivan Mažuranić: Smrt Smail-age Čengijića. Ilustrirao Joza 
Kljaković, komentirao Nikola Andrić. Izdanje Književnoga 
juga. Zagreb 1922. Mi ovo izdanje, koje služi na čast i izda¬ 
vačima i priređivaču, najtoplije preporučujemo. Osim estet¬ 
skoga užitka, koji će čitalac imati čitajući ovaj najljepši pro¬ 
dukt hrvatske poezije, uživat će čitalac i u krasnim ilustra¬ 
cijama našega darovitog slikara Joze Kljakovića, kojemu 
je uspjelo, da uhvati najznatnije momente Mažuranićeve 
pjesme. U komentaru pošao je profesor Andrić gdješto i 
svojim putem, pa se nije uvijek slijepo povodio za svojim 
prehodnicima u objašnjavanju ovoga našega eposa. Šteta 
samo što Andrić ovo najljepše izdanje »Smrti Smail-agine.< 
nije popratio uvodom, u kojem bi objasnio historijat pjesme 
te istaknuo glavnu ideju djela, što bi mu bilo potrebno za 
bolje razumijevanje njegovo. D. B_ć. 

Dživo Frana Gundulića: Dubravka. Kao deveta knjiga 
»Uzornih djela iz hrvatske i svjetske književnosti« izišla je 
Gundulićeva Dubravka u isto vrijeme, kad se prikazuje to 
djelo našeg dubrovačkog pjesnika u novoj opremi. Izdanje 
je priredio dr. David Bogdanović. Novo izdanje te knjige 

ima bezuvjetno mnogo prednosti pred pređašnjim izdanjima 
te knjige. Djela su naših starih pjesnika i dubrovačkih i 
ostalih za naše današnje prilike nekako kabinetske, namije¬ 
njena i poradi jezika i nepoznavanja prilika onoga vremena 
više ili manje tek malenom broju filologa i literarnih histo¬ 
rika. 0 njima se doduše govori, ali se slabo ili nikako ne 
čitaju. Djelo Gundulićevo ima pukim slučajem sretniju sud¬ 
binu. Ono je poznatije od drugih djela toga vremena, jer je 
evo već skoro trideset godina na repertoaru našega kaza-" 
lišta, pa je uslijed toga postalo i popularno. Toj će popu¬ 
larizaciji dobro poslužiti i ovo izdanje g. Bogdanovića, koji 
je svoj opširni predgovor baš toj svrsi namijenio. — U njemu 
se govori o životu i radu Gundulićevu, o svetkovini sv. 
Vlaha, o državnom uređenju dubrovačkom, o jeziku u Gun- 
dulića, o pastirskoj igri uopće i t. d. Na kraju knjige dodan 
je opširan stvaran komentar. — Priređivač je sa svih strana 
osvijetlio to remek-djelo našega Gundulića, pa će ga moći 
tako opremljena čitati i najšira publika, a dobro će doći 
i stručnjacima. 

Dr. Josip Matasović: Životopis Mije Brašnića. Zagreb, 
1922. Vinkovci slave ove godine opet jednu kulturnu slavu. 
Među dobar broj odličnijih kulturnih radnika, što su nam ih 
dali Vinkovci, broje i Miju Brašnića, vrijedna profe¬ 
sora, javnoga radnika i historika. Odbor za njegovu proslavu 
povjerio je dru. Josipu Matasoviću, da prikaže potanje nje¬ 
gov život i rad, i gornja je brošura vrsna da otme zaboravu 
jednu vrijednu, umnu i široko obrazovanu ličnost hrvatsku 
70-tih godina. 

Tko je god čitao s toliko topline pisanu autobiografiju 
Josipa Kozarca, nije zacijelo zaboravio ime Pere Brašnića, 
Kojemu tu Kozarac pjeva hvalu zbog njegova odlična rad« 
u školi i zanimljivih predavanja, po čemu je on bio upravo 
mspirator. koji je i u Kozarca bacio iskru poezije. Mijo mu 
je Brašnić bio brat ne samo po krvi, već i po duševnim od¬ 
likama. Vinuo se od običnog momčića postolarske obitelji 
do uvaženja vrijednog radnika oko historije južnih Slavena 
(rasprave u »Radu jugosl. akademije«), zalazio i u područje 
iolklorsko a istakao se i nekim polemičkim člancima s A 
Starčevićem. Klica mu suhe bolesti nije dala unatoč žilavoj 
prirodi da sve svoje tek razvite sposobnosti namijeni na¬ 
rodnoj našoj kulturi i nauci uopće, pa je jedva navr-šivši 33 
godinu umro g. 1883. 

U nevelikoj §e knjižici dr. Matasović živo ocrtao život, 
stradanje, rad i značenje toga rada u Mije Brašnića, lik nje¬ 
gov podigao iz milieua, iz koga je nikao i u njemu živio i 
sa svojom spremom za ovakav posao prešao preko suho- 
parnijih partija, koje svaka biografija ove vrsti u sebi nosi. 

UMJETNOST 

Koncerti. 3. februara VII. intimno veče Glazbenoga za¬ 
voda. Na programu popijevke modernih čeških kompozitora. 
Pjevala je gđa. A. Pečirkova. 

4. februara XIV. matineja Zagrebačke filharmonije. Na 
programu Žige Hirschlera Uvertira D-dur; Beetho- 
vena 3. simfonija (eroica); R. Straussa Ples Salomin. 
Posjet općinstva veoma velik. Koncerte filharmonije zavo- 
Ijelo je općinstvo i veoma ih revno posjećuje. Dirigent g. 

M i 1 a n Sachs suvereno upravlja orhestrom, koji se pot¬ 
puno predaje njegovu dirigentskom štapiću i svira predano, 
potpunim shvatanjem dirigentovih intencija. Svirka filhar¬ 
moničara bila je ovaj put produbljena dubokim osjećanjem. 
Ovaj su put nakon dužeg vremena filharmoničari svirali 


jedno djelo domaćeg kompozitora. Hirschlerova Uver¬ 
tira već je kod prve izvedbe prije dvije godine lijepo uspjela 
Nova izvedba potvrdila je ponovo uspjeh. Beethove- 
n o v u »junačku« simfoniju općinstvo sluša rado i prati je 
pGzorno. U Straussovoj »Salome« ples je zacijelo jedna 
od najsnažnijih njegovih tvorbi u toj operi. Filharmoničari 
su je svirali s najvećim zanosom, a taj je zahvatio i općin¬ 
stvo, koje je burno odobravalo i dirigentu i marnim filhar¬ 
moničarima. 


Hrvatsko kazalište. Dubravka Diva Gundu¬ 
lića u novoj je opremi zaista oživjela novim životom. Nova 
slikovita inscenacija prof. J. Kljakovića dočarala je 
svu raskoš suncem obasjanoga dubrovačkog žala. Nova re¬ 
žija dra. G a v e 11 e unijela je ne samo novih pogleda u de¬ 
taljnom izrađivanju i prikazivanju pojedinih scena, već 
i u osnovnom shvatanju režijskoga problema, koji se namiče 
u izvedbi ove pastirske igre. Pastirska igra prenesena u 
vijek svoga postanka, prikazana po družini veselih gospara; 
to je osnovna zasada rješenja dra. G a v e 11 e. (Da li je bilo 
takovo shvatanje savremenika, koji su glumili »Dubravku« 


^.a života njezina autora.'J Ipak nije dr. Gavella u 
svojem shvatanju bio potpuno dosljedan. Pastiri i pastirice 
zapravo su gospođe i gospari, koji prebacivši plašt preko 
leđa, uzevši štap pastirski u ruke, prebacivši torbu i tikvicu 
prerusiše se u pastire. Gorštaci satiri ipak nijesu gospari. 
To su seljaci iz dubrovačke okolice (možda je bio redatelju 
potreban kontrast između pastira i satira), koji prilijepiše 
roščiće i prebaciše krzno, da se preruše u satire. Prizori, u 
kojima nastupaju satiri, najživlje su režijski razriješeni. Pri¬ 
znati valja i to, da je režiser umio i u drugim prizorima izra¬ 
diti pravi ugođaj i da je sva skupna igra vrlo dotjerana. 
Živost pokretanja cijele glumačke družine nije nigdje pre¬ 
kinuta neskladnim postavom. Šarenilo, svjetlost, gibanje 
oživljavalo je — rekao sam namah u početku — vidno uzor- 
djelo najsnažnijega dubrovačkoga pjesnika. Zbog stege, koju 
je nametnulo shvatanje režijsko prikazivanju djela, nastale 
su neke nespretnosti (bacanje cvijeća po podu dvorane, a 
neposredno zatim bacanje istoga cvijeća u cvijetnoj dubravi). 
Novo shvatanje režije ove glume trebalo je da nađe ade¬ 
kvatan izražaj u novoj kompoziciji Antuna Dobro¬ 
me a. Nije ga našlo ili bar ne u potpunoj mjeri. G. D o- 
bronić trebao je da riješi problem, koji je zaista velik i 
zahtijeva osim velike snage invencije i duboko poimanje 
historijskih spomenika muzičkih, nestalih stihova muzičkoga 
izražaja. Pastirska gluma, koja je kod stvaranja opere imala 
jak utjecaj, imala je u skromnom početku svoga postanka 
i cvata sasvim skromna sredstva za izražavanje lirskih mo¬ 
menata (prizora, u kojima je potreba muzike bila uvjeto¬ 
vana ugođajem). U »Dubravci« ima zaista takovih mjesta 
(natjecanje satira u svirci, ples pastira, popijevke vila i pa¬ 
stira); na ostalim mjestima valjda je kompozitor želio ispu¬ 
niti praznine u događanju na prelazu iz jednoga prizora u 
drugi. Tu istu svrhu imali su i uvodi u pojedine činove, pri¬ 
prava osnovnoga ugođaja pojedinih činova i prizora. Ni tu 
nije vazda ugođaj potpuno, iscrpivo i vjerno izražen (uvod 
u treći čin u svom je ugođaju — po mojem naziranju pro¬ 
mašen). Najuspjeliji su brojevi, u kojima je kompozitor na¬ 
slikao živim šarama neobuzdano veselje, hihot i smijeh, ludih 
i pomamnih satira. Mislim, da je natjecanje u svirci suviše 
orkestralno shvaćeno, jer nastupaju u takmi samo dva indi¬ 
vidua; svirala i gajde; Dobronić je uzeo panovu frulu 
(pikolo) i rogove, fagote i dr„ umjesto dueta izašao je orhe- 
star. Režiser se tu poveo neposredno za njim, pa je uz ova 
dva satira postavio čitav skup malih satira, koji za trajanja 

toga prizora igraju. Isto tako držim, da je bubanj, o kojemu 
govori jedan od satira, ipak u orhestru trebalo izraziti. No 
to su tek raznovrsna shvatanja u pogledu same upotrebe 
sredstava. Priznati valja, da je u orhestru Dobronića 
bilo veoma mnogo boje i šarolikosti, pa u koliko je on baš 
u tom smislu svoju kompoziciju dotjerivao, zanemario je 
kadšto ritmiku (nejasan ritam plesa); teme, napjevi, motivi 
nisu vazda dosta izraziti. Ipak je u zbornim stavcima, u nji¬ 
hovoj unutarnjoj građi toliko jednostavnosti, koje nijesmo 
vikli razabrati u ostalim majstorovim djelima, ma da je ta 
jednostavnost bila na štetu zvučnosti zbornih .stavaka. 

Kazalište nije bilo u onoj mjeri posjećeno, kako bi to va¬ 
ljalo očekivati s obzirom na novost opreme, muzike i režije. 

BILJEŠKE 

Max Nordau, oštri posmatralač ljudi i društva, filozof i 
publicista svjetskoga glasa, umro je ovih dana u Parizu u 
73. godini života. Rođen u Budimpešti 1849. god. preseli se 
u ranijim godinama u Pariz, gdje završi liječničke nauke. 
Zavolivši svom dušom francusku kulturu i jezik, nastani se 
definitivno u tom najkulturnijem svjetskom centrumu i stane 
aktivno sudjelovati na publicističkom polju. Saopćio je bez¬ 
broj karakternih feljtona i studija po raznim francuskim i 
njemačkim revijama i novinama, a izazvala su osobitu sen¬ 
zaciju u kulturnom svijetu njegova originalna djela »Para¬ 
doksi« i »Konvencijonalne laži kulturnoga čovječanstva« 
izašle još 1883. god., pa su bile baš u onim vremenima oso¬ 
bito aktualne. 

Mihovil Nikolić, predsjednik Društva Hrvatskih Knji¬ 
ževnika. Na izvanrednoj glavnoj skupštini D. H. K. izabran 
je za predsjednika g. Mihovil Nikolić, poznati pjesnik i knji¬ 
ževnik, pa je tom prilikom izrekao nekoliko misli o cilju 
i zadaći naše književnosti. »Književnost i umjetnost su one 
goleme sile, od kojih narodi crpe svoju snagu i veličinu«, 
naglasuje novi predsjednik DHK. Sjeća se u svome govoru 
osnutka društva, u kojem su se našli i književnici i umjetnici 
na okupu pa su se svi i najmlađi i najstariji osjećali kao 
jedno. Ova uspomena na prošlost treba da bude samo po¬ 
ticaj, da se i danas što življe poradi oko ostvarenja velikih 
ciljeva, koje si je Društvo kod osnutka postavilo. — Zadaća 
je Društva u prvom redu, da promiče stališke interese svojih 
članova i podiže ugled književnika uopće. G. se Nikolić 
sjeća tragedije naših književnika, koji su provodili težak 
i mučan život, jer nijesu mogli živjeti od svoga pera. Za¬ 
daća je Društva, da omogući na svaki način, da književnik 
od svoga književnoga rada može živjeti, jer će inače i na¬ 
dalje morati svoje najbolje sile žrtvovati teškoj borbi za 
opstanak. 

Novi predsjednik pozivlje članove društva na zajednički 
rad oko podizanja svojih staleških interesa, pa oko podi¬ 
zanja književnoga i kulturnoga života uopće. Samo zajed¬ 
ničkim složnim radom moći će se stvoriti velika književnost 
i slobodan neovisan književnik. 

Luis Leger. (Povodom njegove 80.-godišnjicej„ Otkad je 
veliki poljski pjesnik Adam Mickiewicz, pozvan od ministra 
Viktor Cousinea, još 1841. god. držao njegova čuvena pre¬ 
davanja na Pariškoj Sorboni o slavenskoj literaturi uopće, 
počeo je u Franceskoj rasti interes za proučavanje jezika, 
običaja i književnosti slavenskih naroda. Već god. 1862.-3., 
za vrijeme revolucije u Poljskoj, mnogi odlični poljski izbje¬ 
glice nađoše potpore i utočišta u Parizu, gdje nastaviše svoj 


revolucionarni rad izdavajući novine, proglase i brošure, 
dok su ih francuski intelektualci u tome izdašno podupirali. 

Jedan od najoduševljenih zagovaratelja poljačke slobode 
bijaše onda još mladi i oduševljeni idealista Luis Leger. 
Rođen u Pouluzi 1843. god. već 1862.-3. god. nađe se u 
Parizu na sveučilištu i družeći se s poljskim izbjeglicama, 
nauči njihov jezik. Upoznavši se tako s literaturom jednog 
dijela slavenske pasmine, zaželi proširiti svoje znanje i 
zaputi se 1864. god. u Prag, gdje prouči češku književnost 
i nauči njihov jezik. Vrativši se u Pariz, započe još odušev * 
ljenije širiti slavenofilske ideje, tako da kad je 1867. bila 
otvorena velika svjetska izložba u Parizu, pruži mu se pri¬ 
goda da održi više predavanja o slavenskoj literaturi, i po¬ 
budi interes za nju u stranom svijetu, koji je onda hrpimice 
hrlio u Pariz, da posjeti izložbu. Tom se prilikom Luis Leger 
upozna prvi put s biskupom Strossmayerom i Račkijem, koji 
su za izložbe boravili u Parizu. Veliki biskup, uvidjevši koliko 
mladi oduševljeni francuski idealiste, mogu da doprinesu 
oživotvorenju njegovih velikih patriotskih podviga, zavoli 
svom dušom mladog literata i pruži mu izdašnu novčanu 
pripomoć, da uzmogne posjetiti južne Slavene u svrhu pro¬ 
učavanja njihova jezika, literature i običaja. 

Već jula 1867. god. Luis Leger posjeti Zagreb, onda se 
zaputi u Djakovo, gdje je više dana bio gostom našeg slav¬ 
nog mecene. 

Vrativši se u Pariz, zadrži se neko vrijeme u Pragu, 
da učvrsti svoje stare veze sa češkim intelektualcima, položi 
doktorat, a za svoju disertaciju napiše studiju: »0 radu i 
djelovanju s. s. Ćirila i Metoda«. Kad je počeo njemačko - 
francuski rat 1870. god. borio se je oduševljeno u prvim 
redovima za domovinu. Nakon rata bude za neko vrijeme 
u Pragu urednikom lista »La Correspondence Slave« u kojoj 
se je svojim sjajnim stilom borio za slobodu svih slavenskih 
naroda uopće specijalno pak za one južnih slavena, koji su 
stenjali pod Austro - madžarskim jarmom i obaviješćavao 
Francusku i svijet o prilikama Slavena uopće. 

God. 1872. družeći se sa ruskim đacima, Leger nauči i 
ruski jezik i iste godine pošto je već bio dovoljno proučio 
i naš jezik, bude namješten za profesora orijentalne Aka¬ 
demije u Parizu i to za ruski i hrvatski jezik. Nakon više¬ 
godišnjega aktivnog rada na Akademiji, podržavajući uvijek 
veze sa Slavenskim intelektualcima, bude dodijeljen fran¬ 
cuskoj misiji kao tumač na njezinom putovanju po Rusiji. 
Tom prilikom kao i drugim njegovim putovanjima po Rusiji 
ne samo da se usavrši u poznavanju jezika i literature rus¬ 
koga naroda, već sklopi nove veze i poznanstva sa mnogim 
glasovitim književnicima i učenjacima. Na povratku bude 
imenovan definitivnim profesorom za slavenske jezike u 
College de France. 

Za vrijeme ferija 1885. god. ponovno se vrati k nama i 
proputuje gotovo čitav balkanski poluotok, upoznavajući se 
bolje sa našom narodnom poezijom, ko'u osobito cijeni. Ko¬ 
načno 1899. god. bude kao prvi slavista u Francuskoj izabran 
za člana Francuske Akademije. 

Osim bezbroja članaka i brošura o Slavenima uopće, iz¬ 
dao je, nakon povratka sa Balkana vrlo uspjelo djelo: »Sava,. 
Dunav i balkanski narodi«. 

Za velikoga svjetskoga rata, njegovim je autoritetom u 
velike doprinio shvaćanju prilika južnih Slavena u Fran¬ 
cuskoj i poradio perom i riječju za njihovu slobodu. 

' S t j. I, 


Izdavači i vlasnici: Dragutin Nemct i drugovi. 


Tisak »Tipografije« d. d., Zagreb. 

Shampoon u omotima, 
Shampoon tekući, 


Poudre u 4 boje, 

Poudre špec'al, 

Poudre na kilograme, 
Poudre u kamenu. 
Prašak za zube, 

Pasta za zube, 

Parfumi, 

Eau de Cologne,* 

Eau de Cologne Russe,* 
Eau de Bouleau 

(Birkenwasser) 
Eau de Quinine,* 
Bay-Rum,* 

Crema za lice, 

Stipsa za brijače. 

Sapun za brijače, 


Prašak za bijele cipele, 
Rouge tekući, 

Rouge čvrsti, 

Sol za kupke, 

Baby Poudre, 

Prašak proti znojenju, 
Briliantine tekući, 
Briliantine u teglama, 
Briliantine u tubama, 
Pomada za usne, 

Crnilo za obrve, 
Manicurette, 

Huile de Noisette, 

Huile de Bardanc, 
Vteaigre de Toilette, 
Coniferensprit, 

Lotion de Lilas, 

Spužve od gume. 




mm 


naše parfuffie u najnovijim mirisima i u elegant- 
: bocama, koji su ravni francuskim parfumima. 


Proizvodi označeni sa zvijezdom dobiju se u pol-lit. bocama. 
Naše rabljene prazne boce kupujemo. 


Roba se razasute l pouzećem! Dobiva se svanule. 


Tisak »Tipografija* d. d», Zagreb« 







